open-index/open-wikipedia-markdown huggingface dataset:
షెన్నిస్ పలాసియోస్

నికరాగువా భామ షెన్నిస్‌ పలాసియోస్‌ ప్రతిష్టాత్మకమైన మిస్‌ యూనివర్స్‌ ( విశ్వసుందరి ) – 2023 కిరీటం దక్కించుకుంది. నికరాగువా నుంచి ఒకరికి ఈ అంతర్జాతీయ గౌరవం దక్కడం ఇదే మొదటిసారి. 72వ ఎడిషన్‌ మిస్‌ యూనివర్స్‌ పోటీలు 2023 నవంబర్ 18వ తేదీన ఎల్‌ సాల్వెడార్‌లోని శాన్‌ సాల్వెడార్‌లో జోస్‌ అడాల్ఫో పినెడా ఎరేనాలో ఘనంగా జరిగాయి. ఫస్ట్‌ రన్నరప్‌గా మిస్‌ థాయ్‌లాండ్‌ ఆంటోనియో పోర్సిల్డ్, సెకండ్‌ రన్నరప్‌గా మిస్‌ ఆస్ట్రేలియా మొరాయా విల్సన్‌ నిలిచారు. విశ్వ సుందరిగా నిలిచిన న షెన్నిస్‌ పలాసియోస్‌కు గతేడాది మిస్‌ యూనివర్స్‌ అమెరికా సుందరి ఆర్‌ బోనీ గాబ్రియెల్‌ కిరీటం అలంకరించి శుభాకాంక్షలు తెలియజేశారు. ప్రతిష్టాత్మక విశ్వసుందరి - 2023 పోటీల్లో 84 దేశాలకు చెందిన అందాల భామలు పోటీ పడ్డారు. ఒక ఏడాది పాటు వేరే మహిళగా జీవించాలనుకుంటే ఎవరిలా ఉండాలనుకుంటారు? ఎందుకు? అనే ప్రశ్నకు షెన్నిస్ పలాసియోస్ చెప్పిన సమాధానం పోటీల న్యాయనిర్ణయాతులను ముగ్ధులను చేసింది. " వేరే మహిళగా జీవించాలనుకుంటే .. స్త్రీల హక్కుల కోసం ఎంతో పోరాటం చేసిన సామాజికవేత్త మేరీ వాట్సన్ బ్రాడ్ ను ఎంచుకుంటా. ఎందుకంటే,  సమాజంలో ఉన్న వ్యత్యాసాలను తొలగించి ఎంతోమంది మహిళలకు ఆమె అవకాశాన్ని కల్పించారు. స్త్రీలు సంకల్పిస్తే ఎక్కడైనా సమర్థంగా విధులు నిర్వహించగలరు. కాబట్టి తాము కోరుకున్న రంగంలో మహిళలు పనిచేసేందుకు సరైన పరిస్థితులు తీసుకురావడానికి నేను కృషి చేయాలనుకుంటున్నా " అని ఆమె బదులిచ్చారు. 
మూలాలు :

వర్గం:మిస్ యూనివర్స్ - 2023
వర్గం:విశ్వ సుందరి - 2023
వర్గం:మిస్ యూనివర్స్ - 2023 పోటీలు
ఫౌద్ బాకస్

**షేక్ ఫౌద్ అహముల్ ఫాసియల్ బాకస్** (జననం 1954 జనవరి 31) వెస్టిండీస్, యునైటెడ్ స్టేట్స్ తరపున ఆడిన మాజీ క్రికెటర్.

## తొలినాళ్ళ కెరీర్
కుడిచేతివాటం బ్యార్ అయిన ఇతను 1977/78లో ఆస్ట్రేలియాతో జరిగిన సిరీస్‌లో 24 ఏళ్ల వయసులో వెస్టిండీస్ తరపున టెస్ట్ మ్యాచ్‌లో అరంగేట్రం చేశాడు. 1978/79లో భారతదేశంపై జరిగన సీరీస్ అతని అత్యుత్తమ సీరీస్‌గా నిలిచింది. భారతదేశంలో అతను రెండవ టెస్ట్‌లో 96, ఆరవ టెస్ట్‌లో 250  చేశాడు. అయితే మొత్తంగా తన 19 టెస్ట్ మ్యాచ్‌లలో 26.06 సగటుతో నిలవడంతో 1981/82 ఆస్ట్రేలియా పర్యటన తర్వాత జట్టు నుండి అతన్ని తొలగించారు.

అతను 1977, 1983 మధ్య వెస్టిండీస్ తరపున 29 వన్డే ఇంటర్నేషనల్స్ ఆడాడు. అత్యధిక స్కోరు 80 కాగా 26.60 సగటుతో రెండు మ్యాన్ ఆఫ్ ది మ్యాచ్ అవార్డులను గెలుచుకున్నాడు.

వర్ణవివక్ష కారణంగా దక్షిణాఫ్రికాను అంతర్జాతీయ క్రికెట్ నుంచి బహిష్కరించిన నిర్ణయాన్ని ధిక్కరిస్తూ 1983-84లో రెబెల్ జట్టు దక్షిణాఫ్రికా పర్యటనలో చేరిన తర్వాత బాకస్‌ని వెస్టిండీస్ నిషేధించడంతో అతని కెరీర్ ముగిసింది.&#x5B; **' &#x5D;</sup>

== అమెరికా కెరీర్ ==
అమెరికాకు వలస వెళ్ళాకా, అతను 1997, 2001 ICC ట్రోఫీ టోర్నమెంట్‌లలో యునైటెడ్ స్టేట్స్‌కు కెప్టెన్‌గా, ప్రొఫెషనల్ క్రికెట్ ఆడటం కొనసాగించాడు.<sup class="noprint Inline-Template Template-Fact" style="white-space:nowrap;">&#x5B; **' &#x5D;

బ్యూనస్ ఏరిస్‌లో జరిగిన 2002 ఐసీసీ అమెరికాస్ ఛాంపియన్‌షిప్‌లో, యునైటెడ్ స్టేట్స్ క్రికెట్ జట్టు తన మొదటి అంతర్జాతీయ ఛాంపియన్‌షిప్‌ను గెలుచుకుంది. కెప్టెన్సీ చేసిన బాకస్ 83 పరుగుల స్కోరు చేసినందుకు "మ్యాన్ ఆఫ్ ద మ్యాచ్"గా ఎంపికయ్యాడు. 

అతను 2020లో 11 ఇతర దేశాలతో దక్షిణాఫ్రికాలో పోటీ చేసేందుకు వెస్టిండీస్ ఓవర్ 50స్ ప్రపంచ కప్ జట్టులో చేరాడు 

బచ్చస్ US జట్టుకు కోచ్‌గా కూడా ఉన్నాడు.  

## మూలాలు

## బాహ్య లింకులు

* 
వర్గం:జీవిస్తున్న ప్రజలు
వర్గం:1954 జననాలు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:వెస్టిండీస్ టెస్ట్ క్రికెటర్లు
గ్రెగ్ డయ్యర్

**గ్రెగరీ చార్లెస్ డయ్యర్** (జననం 1959 మార్చి 16) మాజీ న్యూ సౌత్ వేల్స్, ఆస్ట్రేలియా జట్ల వికెట్ కీపర్. డయ్యర్ 1986 నుండి 1988 వరకు ఆరు టెస్టులు, 23 వన్డేలు ఆడాడు. 1987 ప్రపంచ కప్ ఫైనల్‌ గెలుపు కూడా ఉంది. అతను 1986లో బ్యాకప్ కీపర్‌గా భారత్‌లో పర్యటించాడు.

1987-88లో న్యూజిలాండ్‌తో జరిగిన టెస్ట్ మ్యాచ్‌లో జరిగిన ఒక వివాదాస్పద సంఘటనతో పాటు, ఇయాన్ హీలీ అంతర్జాతీయ క్రికెట్లోకి అడుగుపెట్టడం కలగలసి అతని అంతర్జాతీయ కెరీర్ త్వరగానే ముగిసిపోయింది. డయ్యర్ కొన్ని టెస్టులకు మాత్రమే టిమ్ జోహ్రేర్ బదులుగా ఆడాడు. న్యూజిలాండ్ బ్యాట్స్‌మన్ ఆండ్రూ జోన్స్‌ని క్యాచ్ అవుట్ విషయం వివాదాస్పదమైంది. గ్రెగ్ డయ్యర్ ఇది సరైన క్యాచ్ అని అపీల్ చేయగా అలానే అవుట్ ఇచ్చారు. అయితే, టెలివిజన్ రీప్లేలు డయ్యర్ చేతిలో క్యాచ్ అయ్యే ముందు బంతి నేలను తాకినట్లు చూపించాయి. అతను రెండు మ్యాచ్‌ల తర్వాత జట్టు నుండి తొలగించబడ్డాడు. కొంతకాలం తర్వాత ఫస్ట్-క్లాస్ క్రికెట్ నుండి రిటైర్ అయ్యాడు. 

అతను స్టీవ్ వాతో కలిసి ఆస్ట్రేలియా జట్టులో వన్ డేల్లో 7వ వికెట్‌కు అత్యుత్తమ భాగస్వామ్య రికార్డును స్థాపించాడు.

2011లో డయ్యర్ ఆస్ట్రేలియన్ క్రికెటర్స్ అసోసియేషన్ అధ్యక్షునిగా ఎంపికయ్యాడు.
వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:ఆస్ట్రేలియా క్రికెట్ క్రీడాకారులు
వర్గం:1959 జననాలు
సంయుక్త వర్మ

**సంయుక్త వర్మ** (జననం 1979 నవంబరు 28) ఒక మాజీ భారతీయ నటి, ఆమె 1999 నుండి 2002 వరకు మలయాళ చిత్రాలలో చురుకుగా ఉంది. ఆమె 1999లో వీన్డుమ్ చిల వీట్టుకార్యంగల్ అనే చిత్రంలో కథానాయికగా అరంగేట్రం చేసింది, దీనికిగాను ఆమె ఉత్తమ నటిగా తన మొదటి కేరళ రాష్ట్ర చలనచిత్ర అవార్డును గెలుచుకుంది, అప్పటి నుండి ఆమె మొత్తం 18 చిత్రాలలో నటించింది. ఆమె ఉత్తమ నటిగా రెండు కేరళ రాష్ట్ర చలనచిత్ర అవార్డును, ఉత్తమ నటిగా రెండు ఫిల్మ్‌ఫేర్ అవార్డులను గెలుచుకుంది. 

## ప్రారంభ జీవితం
ఆమె రవివర్మ, ఉమా వర్మ దంపతులకు 1979 నవంబరు 28న జన్మించింది. ఆమె త్రిస్సూర్‌లోని శ్రీ కేరళ వర్మ కళాశాలలో చదువుతున్నప్పుడు, వీండుం చిల వీట్టుకార్యంగల్‌లో కథానాయికగా నటించే ఆఫర్ వచ్చింది.

## కెరీర్
1999లో ఆమె వీండుం చిల వీట్టుకార్యంగల్‌లో అరంగేట్రం తర్వాత 2000లో వజున్నోర్, చంద్రనుదిక్కున్న దిక్కిల్‌ చిత్రాలలో నటించింది.

2000లో ఆమె రాజసేనన్ దర్శకత్వం వహించిన నాదన్పెన్నుమ్ నాట్టుప్రమాణియుమ్, ఫాజిల్ నిర్మాణంలో లైఫ్ ఈజ్ బ్యూటిఫుల్, మోహన్ దర్శకత్వం వహించిన ఏంగెనే ఒరు అవధిక్కలతు, మాధవికుట్టి చిన్న కథ ఆధారంగా లెనిన్ రాజేంద్రన్ దర్శకత్వం వహించిన మజా తరువాత మధురనోంబరకత్తు, స్వయంవర పంథాల్‌లలో నటించింది.

2002 చివరిలో, ఆమె రఫీ-మెకార్టిన్ తెంకాసి పట్టణం, రాజసేనన్ మెగాసందేశంలో నటించింది.

రజనీకాంత్ సరసన బాబా (2002) చిత్రంలో కథానాయికగా నటించడానికి ఆమెను కూడా సంప్రదించారు, అయితే వివాహానంతరం పనిచేయడానికి ఇష్టపడకపోవడంతో ఆమె నిరాకరించింది. ఆమె 2002లో నటుడు బిజు మీనన్‌ను వివాహం చేసుకుంది.

## వ్యక్తిగత జీవితం
ఆమె 2002 నవంబరు 23న నటుడు బిజు మీనన్‌ను వివాహం చేసుకుంది. ఆమె మజా, మధురనోంబరక్కట్టు, మేఘమల్హర్‌ చిత్రాలలో అతనితో కలిసి నటించింది. ఈ దంపతులకు 2006 సెప్టెంబరు 14న కుమారుడు దక్ష్ ధార్మిక్ జన్మించాడు.

## మూలాలు
వర్గం:మలయాళ సినిమా నటీమణులు
వర్గం:కేరళ రాష్ట్ర చలనచిత్ర అవార్డు విజేతలు
వర్గం:తమిళ సినిమా నటీమణులు
వర్గం:శ్రీ కేరళ వర్మ కళాశాల పూర్వ విద్యార్థులు
వర్గం:ఫిల్మ్‌ఫేర్ అవార్డ్స్ సౌత్ విజేతలు
వర్గం:భారతీయ సినిమా నటీమణులు
వర్గం:1979 జననాలు
టుటింగ్-యింగ్ కియాంగ్ శాసనసభ నియోజకవర్గం

**టుటింగ్-యింగ్‌కియాంగ్ శాసనసభ నియోజకవర్గం** అరుణాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం అప్పర్ సియాంగ్ జిల్లా, అరుణాచల్ తూర్పు లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

## వెలుపలి లంకెలు

వర్గం:అరుణాచల్ ప్రదేశ్ శాసనసభ నియోజకవర్గాలు
కమ్యూనిటీ డెవలప్‌మెంట్ బ్లాక్

భారతదేశంలో, **కమ్యూనిటీ డెవలప్‌మెంట్ బ్లాక్** (సిడి బ్లాక్) లేదా **బ్లాక్** అనేది తహసీల్ ఉప-విభాగం, ఇది గ్రామీణ ప్రాంతాలలో పరిపాలనపరంగా ప్రణాళిక, అభివృద్ధి కోసం కేటాయించబడింది. గిరిజన ప్రాంతాలలో,ఇలాంటి ఉప-విభాగాలను ట్రైబల్ డెవలప్‌మెంట్ బ్లాక్‌లు (టిడి బ్లాక్‌లు) అంటారు. ఈ ప్రాంతం బ్లాక్ డెవలప్‌మెంట్ ఆఫీసర్ (BDO)చే నిర్వహించబడుతుంది, దీనికి ఇతర శాఖలకు చెందిన పలువురు సాంకేతికనిపుణులు, గ్రామస్థాయి కార్మికులు మద్దతు ఇస్తారు. కమ్యూనిటీ డెవలప్‌మెంట్ బ్లాక్‌ పరిధిలో అనేక గ్రామ పంచాయతీలు, గ్రామ స్థాయిలో స్థానిక పరిపాలనా విభాగాలుుగా ఉంటాయి.

## నామకరణం
పశ్చిమ బెంగాల్ రాష్ట్రంలో మాత్రమే సిడి బ్లాక్‌లు మూడవ స్థాయి  పరిపాలనా విభాగాలుగా పరిగణించబడతాయి.(ఉత్తర భారతదేశంలోని తహసీల్‌లకు సమానం . ఇతర ప్రాంతాలలో, తహసీల్‌లను పశ్చిమ భారత రాష్ట్రాలైన గోవా, గుజరాత్, మహారాష్ట్ర. దక్షిణ భారత రాష్ట్రాలైన కర్ణాటక, కేరళ, తమిళనాడులలో **తాలూకా** అని కూడా పిలుస్తారు. అరుణాచల్ ప్రదేశ్, నాగాలాండ్‌లలో, **సర్కిల్‌లు** అనే పదాన్ని ఉపయోగించారు, అయితే **ఉప-విభాగాలు** తూర్పు భారత రాష్ట్రాలైన బీహార్, జార్ఖండ్, అస్సాం, ఈశాన్య భారతదేశంలో ( మణిపూర్, మేఘాలయ, మిజోరాం, సిక్కిం, త్రిపుర ) ఉన్నాయి. ఆంధ్రప్రదేశ్, తెలంగాణలో రాష్ట్రాలలో **మండలాలు** అనే కొత్త పరిపాలనా విభాగం తహసీల్ స్థానంలో వచ్చింది.

గుజరాత్ రాష్ట్రం విభిన్నమైన నిర్మాణాన్ని కలిగి ఉంది.జిల్లా కలెక్టర్ లేదా డివిజనల్ మేజిస్ట్రేట్ (డిఎం), తర్వాత సబ్ డివిజనల్ మేజిస్ట్రేట్ (ఎస్.డి.ఎం) అంటే రెండు లేదా అంతకంటే ఎక్కువతాలూకాలను నిర్వహించే డిప్యూటీ కలెక్టర్. సబ్ డివిజన్ తాలూకాలుగా విభజించబడ్డాయి.

## చరిత్ర
కమ్యూనిటీ డెవలప్‌మెంట్ బ్లాక్ భావనను 1952లో గ్రో మోర్ ఫుడ్ (GMF) ఎంక్వైరీ కమిటీ మొదటిసారిగా ఉమ్మడి లక్ష్యాల భావం లేకుండా పని చేస్తున్న బహుళ గ్రామీణ అభివృద్ధి సంస్థల సవాలును పరిష్కరించడానికి సూచించింది. కమిటీ సిఫార్సుల ఆధారంగా, దేశంలోని వ్యవసాయ కార్యక్రమంలో గణనీయమైన పెరుగుదలను అందించడానికి, సమాచార  వ్యవస్థల్లో మెరుగుదలకు, గ్రామీణ ప్రాంతాలలో ఆరోగ్యం, పరిశుభ్రత, విద్య మొదలగు వాటిలో గ్రామీణ అభివృద్ధి కోసం కమ్యూనిటీ డెవలప్‌మెంట్ పథకం 1952లో పైలట్ ప్రాతిపదికన ప్రారంభించబడింది. గ్రామస్తుల సామాజిక, ఆర్థిక జీవితాన్ని మార్చే లక్ష్యంతో సమగ్ర సంస్కృతి మార్పు ప్రక్రియను ప్రారంభించడం, నిర్దేశించడం వీటి ముఖ్యలక్ష్యం. వాటి ఫలితంగా సమాజాభివృద్ధి కార్యక్రమం వేగంగా అమలు చేయబడింది. 1956లో, మొదటి పంచవర్ష ప్రణాళిక కాలం ముగిసే సమయానికి, దేశంలోని జనాభాలో ఐదవ వంతు మందికి వాటివలన ప్రయోజనం కలుగుచేస్తూ 248 బ్లాక్‌లు ఏర్పడ్డాయి. రెండవ పంచవర్ష ప్రణాళిక కాలం ముగిసే సమయానికి, గ్రామీణ జనాభాలో 70 శాతం మందికి ప్రయోజనం కలుగుచేయాలనే లక్ష్యంతో చేసే 3,000 బ్లాకులు ఏర్పడ్డాయి.1964 నాటికి దేశంలోని అన్ని గ్రామీణ ప్రాంతాల మొత్తానికి ప్రయోజనం చోకూరటానికి విస్తరించబడ్డాయి. 

## బ్లాక్ డెవలప్‌మెంట్ ఆఫీసర్
భారతదేశంలో, **బ్లాక్ డెవలప్‌మెంట్ ఆఫీసర్** (బిడిఒ) స్థాయి సివిల్ సర్వీస్ అధికారి భారతదేశంలో సిడి బ్లాక్‌కు నిర్వహణ అధికారిగా ఉంటాడు.బిడిఒలు  సాధారణంగా రాష్ట్ర-ప్రభుత్వ ప్రాతినిధ్య అధికారులు.వీరు సబ్ డివిజనల్ మేజిస్ట్రేటుకు (ఎస్.డి.ఎం.)కు పరిపాలనపై నివేదికలును నివేదిస్తారు.

## రాష్ట్రాల వారీగా సిడి బ్లాక్‌లు సంఖ్య

## ఇది కూడ చూడు

* భారతదేశ పరిపాలనా విభాగాలు

## ప్రస్తావనలు

వర్గం:పరిపాలనా విభాగాలు
వర్గం:ప్రభుత్వ సంస్థలు
బుట్టి రాజారాం

**బుట్టి రాజారాం** తెలంగాణ రాష్ట్రానికి చెందిన రాజకీయ నాయకుడు. ఆయన నాలుగు సార్లు శాసనసభ్యుడిగా ఎన్నికయ్యాడు.
## మూలాలు

వర్గం:1921 జననాలు
వర్గం:నల్గొండ జిల్లా వ్యక్తులు
వర్గం:నల్గొండ జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1972)
ఎస్ ఎస్ . బద్రీనాథ్

**సెంగమేడు శ్రీనివాస బద్రీనాథ్** (జననం 24 ఫిబ్రవరి 1940) భారతదేశంలోని అతిపెద్ద స్వచ్ఛంద నేత్ర వైద్యశాలలలో ఒకటైన చెన్నైలోని శంకర నేత్రాలయ   వ్యవస్థాపకుడు.  బద్రీనాథ్ నేషనల్ అకాడమీ ఆఫ్ మెడికల్ సైన్సెస్  ఎన్నికైన శాస్త్రవేత్త .  బద్రీనాథ్ 1996లో భారతదేశ మూడో అత్యున్నత పురస్కారం పద్మభూషణ్ పురస్కారంను   అందుకున్నాడు.    బద్రీనాథ్ పద్మశ్రీ పురస్కారం తో పాటు డాక్టర్ బిసి రాయ్ అవార్డుతో సహా అనేక ఇతర అవార్డులను కూడా అందుకున్నాడు.

## బాల్యం

సెంగమేడు శ్రీనివాస బద్రీనాథ్ భారతదేశంలోని చెన్నై శివారు ప్రాంతమైన ట్రిప్లికేన్‌లో జన్మించారు. బద్రీనాథ్ తండ్రి ఎస్వీ శ్రీనివాసరావు, ఇంజనీర్, మద్రాసు ప్రభుత్వ సర్వీసులో ఉద్యోగం చేసేవారు. బద్రీనాథ్ తల్లి, లక్ష్మీ దేవి, తమిళనాడులోని నెరూర్‌కు న్యాయవాది. బద్రీనాథ్ తన చిన్న వయసులో ఉన్నప్పుడే తల్లిదండ్రులిద్దరినీ కోల్పోయాడు . తన తండ్రి మరణం తరువాత వచ్చిన భీమా డబ్బు నుండి తన వైద్య విద్యను పూర్తి చేశాడు.

## వైద్య వృత్తి

బద్రీనాథ్ 1963లో మద్రాసు వైద్య కళాశాల నుండి పట్టభద్రుడయ్యాడు. తరువాత అమెరికాకు వెళ్ళాడు. అమెరికాలోని న్యూయార్క్ లో తన చదువును కొనసాగించాడు. న్యూయార్క్‌లోని గ్లాస్‌ల్యాండ్స్ హాస్పిటల్‌లో తను కొంతకాలం వైద్య సేవలు అందించాడు. బద్రీనాథ్ 1970లో భారతదేశానికి తిరిగి వచ్చాడు  1970 నుండి ఆరేళ్లపాటు చెన్నైలో వైద్యుడుగా పనిచేశాడు.

## శంకర నేత్రాలయ

1978లో, బద్రీనాథ్, తన సహాయ బృందంతో కలిసి, 1978లో మద్రాసులో శంకర్ నేత్రాలయ ఫౌండేషన్ ను స్థాపించారు.. శంకర్ నేత్రాలయ, స్వచ్ఛంద సంస్థ లాభాపేక్ష లేని వైద్యశాల. కంటి ఆసుపత్రి గా మారింది. 

శంకర్ నేత్రాలయ కు ప్రతిరోజు  , 1200 మంది రోగులు చికిత్స చేయించుకోవడానికి వస్తారు.  శంకర్ నేత్రాలయ లో ప్రతిరోజు 100 శస్త్రచికిత్సలు జరుగుతాయి.  1978లో ప్రారంభమైనప్పటి నుండి, శంకర నేత్రాలయ పోస్ట్ గ్రాడ్యుయేట్ డిగ్రీ  ఆప్తాల్మాలజీలో డిప్లొమా ఉన్నవారికి విట్రియో-రెటినాల్ సర్జరీ, కార్నియా, ఓక్యులోప్లాస్టీ, గ్లాకోమా, యువియా  జనరల్ ఆప్తాల్మాలజీలో ఫెలోషిప్ కార్యక్రమాలను అందిస్తోంది.

## అవార్డులు

* 1996: పద్మ భూషణ్ 
* 1983: పద్మశ్రీ 
* 1991: డా. బిసి రాయ్ జాతీయ అవార్డు 
* 1992: పాల్ హారిస్  అవార్డు 
* 2009: వి. కృష్ణమూర్తి అవార్డ్ 
* 2009: మద్రాస్ సిటీ ఆప్తాల్మోలాజికల్ అసోసియేషన్- లైఫ్‌టైమ్ అచీవ్‌మెంట్ అవార్డు 
* 2014: లైఫ్‌టైమ్ అచీవ్‌మెంట్ అవార్డు-  

## మరణం

బద్రీనాథ్ 2023 నవంబర్ 21న మరణించాడు.

## మూలాలు

వర్గం:1940 జననాలు
వర్గం:2023 మరణాలు
వర్గం:పద్మశ్రీ పురస్కార గ్రహీతలు
వర్గం:వైద్యులు
వర్గం:వైద్యరంగంలో పద్మభూషణ పురస్కార గ్రహీతలు
ఆర్థర్ ఎడ్వర్డ్ ఓచ్సే

**ఆర్థర్ ఎడ్వర్డ్ ఓచ్సే** (1870, మార్చి 11 - 1918, ఏప్రిల్ 11) దక్షిణాఫ్రికా మాజీ క్రికెటర్. 1888-89లో దక్షిణాఫ్రికా క్రికెట్ జట్టు ఆడిన మొదటి మ్యాచ్‌లలో టెస్ట్ క్రికెట్ ఆడాడు.

## జననం
ఆర్థర్ ఎడ్వర్డ్ ఓచ్సే 1870, మార్చి 11న దక్షిణాఫ్రికాలో జన్మించాడు.

## క్రికెట్ రంగం
మిడిల్-ఆర్డర్ బ్యాట్స్‌మన్ గా రాణించాడు. పోర్ట్ ఎలిజబెత్‌లో ఇంగ్లాండ్‌తో జరిగిన తన దేశం మొదటి టెస్ట్ మ్యాచ్‌లో ఫస్ట్-క్లాస్ అరంగేట్రం చేశాడు. 19 సంవత్సరాల 1 రోజు వయస్సులో, దక్షిణాఫ్రికా అతిపిన్న వయస్కుడైన టెస్ట్ అరంగేట్రం (అప్పటి నుండి రికార్డును అధిగమించాడు) చేసి, రెండు వారాల తర్వాత ఆడిన రెండవ టెస్ట్ కోసం తన స్థానాన్ని నిలబెట్టుకున్నాడు. మేజర్ వార్టన్ జట్టుకు వ్యతిరేకంగా నాలుగు ఇన్నింగ్స్‌లలో, కేవలం 16 పరుగులు మాత్రమే చేశాడు. కేప్ టౌన్‌లో జరిగిన రెండో టెస్టు రెండో ఇన్నింగ్స్‌లో, ఇంగ్లాండ్‌కు చెందిన స్లో లెఫ్ట్ ఆర్మ్ స్పిన్నర్, జానీ బ్రిగ్స్ బౌల్డ్ చేశాడు.

దేశీయంగా 1891లో ఒకసారి, 1895లో రెండుసార్లు ట్రాన్స్‌వాల్ కోసం ఆడాడు. 1890/91 క్యూరీ కప్ సీజన్‌లో జోహన్నెస్‌బర్గ్‌లో కింబర్లీతో జరిగిన మ్యాచ్‌లో, రెండో ఇన్నింగ్స్‌లో ఒక పరుగు దూరంలో ఔటవ్వడంతో తొలి సెంచరీని కోల్పోయాడు. ట్రాన్స్‌వాల్ మొదటి ఇన్నింగ్స్‌లో 45 పరుగులు చేశాడు, మ్యాచ్‌లో రెండు వికెట్లు తీసుకున్నాడు.

## ఇతర వివరాలు
మొదటి ప్రపంచ యుద్ధం సమయంలో దక్షిణాఫ్రికా పదాతిదళంలో పనిచేశాడు. జర్మనీ 1918 స్ప్రింగ్ అఫెన్సివ్ సమయంలో 1918, ఏప్రిల్ 11న బెల్జియం, వెస్ట్రన్ ఫ్రంట్‌లోని మెస్సిన్స్ రిడ్జ్ వద్ద చంపబడ్డాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1918 మరణాలు
వర్గం:1870 జననాలు
స్టీవ్ ఎల్వర్తీ

**స్టీవెన్ ఎల్వర్తీ** (జననం 1965, ఫిబ్రవరి 23) దక్షిణాఫ్రికా మాజీ క్రికెటర్. దక్షిణాఫ్రికా క్రికెట్ జట్టు  తరపున క్రికెట్ సౌతాఫ్రికా, ఇంగ్లాండ్, వేల్స్ క్రికెట్ బోర్డుతో కలిసి ఆడాడు. ఎల్వర్తీ 1998 ఐసీసీ నాకౌట్ ట్రోఫీని గెలుచుకున్న దక్షిణాఫ్రికా జట్టులో సభ్యుడిగా ఉన్నాడు, ఇప్పటివరకు దేశం గెలిచిన ఏకైక ఐసీసీ ట్రోఫీ అది.

## జననం, తొలి జీవితం
ఎల్వర్తీ 1965, ఫిబ్రవరి 23న జన్మించాడు. జింబాబ్వేలో పెరిగాడు. చాప్లిన్ హైస్కూల్‌లో చదువుకున్నాడు. 18 సంవత్సరాల వయస్సులో దక్షిణాఫ్రికాకు వెళ్ళాడు.

## అంతర్జాతీయ కెరీర్
10 సంవత్సరాల ఫస్ట్ క్లాస్ క్రికెట్ ఆడిన తర్వాత 32 ఏళ్ల వయసులో దక్షిణాఫ్రికా తరపున 1998, ఏప్రిల్ 3న పాకిస్థాన్‌పై వన్డే అంతర్జాతీయ అరంగేట్రం చేశాడు. అదే సంవత్సరం జూలై 23న నాటింగ్‌హామ్‌లోని ట్రెంట్ బ్రిడ్జ్‌లో ఇంగ్లాండ్‌పై టెస్ట్ అరంగేట్రం చేశాడు.

1998 - 2002 మధ్యకాలంలో దక్షిణాఫ్రికా తరపున మొత్తం నాలుగు టెస్ట్ మ్యాచ్‌లు, 39 వన్డేలు ఆడాడు.

## దేశీయ కెరీర్
దక్షిణాఫ్రికాలో 14-సీజన్ కెరీర్‌లో నార్తర్న్స్ తరపున ఆడాడు. 2000–01లో 18.11 సగటుతో 52తో దక్షిణాఫ్రికా ఫస్ట్ క్లాస్ క్రికెట్‌లో ప్రధాన వికెట్ టేకర్‌గా నిలిచాడు. 2002లో ఐదుగురు దక్షిణాఫ్రికా క్రికెట్ వార్షిక క్రికెటర్లలో ఒకరిగా ఎంపికయ్యాడు. 2003లో నార్తర్న్స్ స్క్వాడ్ నుండి స్నేహపూర్వకంగా వైదొలిగాడు.

ఎల్వర్తీ ఇంగ్లీష్ కౌంటీ క్రికెట్ కూడా ఆడాడు. 1996లో లాంక్షైర్‌లో ఒక సీజన్ ఆడాడు. 2003లో నాటింగ్‌హామ్‌షైర్ కౌంటీ క్రికెట్ క్లబ్‌లో ఆరు వారాలపాటు ఉన్నాడు.

ఇంగ్లీష్ క్లబ్ సైడ్ హింక్లీ టౌన్ కోసం ఆడాడు. ఇంగ్లీష్ క్లబ్ జట్లు రిష్టన్, ఫ్లవరీ ఫీల్డ్ కోసం చాలా సంవత్సరాలు ప్రొఫెషనల్ ప్లేయర్‌గా కూడా ఉన్నాడు.

## మూలాలు

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1965 జననాలు
ఆండ్రూ హాల్

**ఆండ్రూ జేమ్స్ హాల్** (జననం 1975, జూలై 31) దక్షిణాఫ్రికా మాజీ ఫస్ట్-క్లాస్ క్రికెటర్. 1999 నుండి 2011 వరకు ఆడాడు. ఫాస్ట్-మీడియం పేస్ బౌలింగ్ చేసే ఆల్-రౌండర్‌గా, ఓపెనింగ్ బ్యాట్స్‌మన్‌గా, లోయర్ ఆర్డర్‌లో రాణించాడు.

దక్షిణాఫ్రికా ఫస్ట్-క్లాస్ క్రికెట్ సన్నివేశంలో ప్రవేశించడానికి ముందు దక్షిణాఫ్రికా తరపున ఇండోర్ క్రికెట్ ఆడాడు. 1995/96లో ట్రాన్స్‌వాల్, గౌటెంగ్, ఈస్టర్న్‌ల కోసం ఆడాడు.

అంతర్జాతీయంగా, హాల్ మొదట పరిమిత ఓవర్ల క్రికెట్ స్పెషలిస్ట్‌గా మాత్రమే భావించబడ్డాడు. 1999లో డర్బన్‌లో వెస్టిండీస్‌తో జరిగిన వన్డేలో అరంగేట్రం చేసాడు. 2007 వరకు వన్డే జట్టులో రెగ్యులర్‌గా ఉన్నాడు. దక్షిణాఫ్రికా 2003 క్రికెట్ ప్రపంచ కప్ జట్టులో, 2007 క్రికెట్ ప్రపంచ కప్‌లో పాల్గొన్నాడు. 2002లో కేప్ టౌన్‌లో ఆస్ట్రేలియాపై అరంగేట్రం చేశాడు. 8వ స్థానంలో బ్యాటింగ్ చేసిన అతను 70 పరుగులు చేశాడు కానీ మ్యాచ్‌లో వికెట్లేమీ తీయలేదు.

2007 సెప్టెంబరులో అంతర్జాతీయ క్రికెట్ నుండి రిటైర్ అయ్యాడు. కానీ 2014 వరకు దక్షిణాఫ్రికా, ఇంగ్లాండ్ రెండింటిలోనూ దేశీయ క్రికెట్ ఆడటం కొనసాగించాడు.

## జననం, విద్య
ఆండ్రూ జేమ్స్ హాల్ 1975, జూలై 31న దక్షిణాఫ్రికాలోని జోహన్నెస్‌బర్గ్‌లో జన్మించాడు. గౌటెంగ్‌లోని అల్బెర్టన్‌లోని హోయర్‌స్కూల్ ఆల్బర్టన్‌లో చదువుకున్నాడు.

## అంతర్జాతీయ కెరీర్
2003 ఇంగ్లాండ్ పర్యటనలో దక్షిణాఫ్రికా జట్టుకు ఆలస్యంగా ఎంపికయ్యాడు. టెస్ట్ సిరీస్‌లో 16 వికెట్లతో ఆకట్టుకున్నాడు. హెడ్డింగ్లీలో 99 నాటౌట్‌గా మ్యాచ్ విన్నింగ్ చేసాడు. టెస్ట్ క్రికెట్‌లో వందకు ఒక్క పరుగు దూరంలో నిలిచిన 5వ బ్యాట్స్‌మన్ అయ్యాడు.

2004లో, పదవీ విరమణ చేసిన గ్యారీ కిర్‌స్టన్, నాన్-టూరింగ్ హెర్షెల్ గిబ్స్ లేకపోవడం వల్ల, భారత్‌తో జరిగిన టెస్ట్ సిరీస్‌లో బ్యాటింగ్‌లో ఓపెనర్‌గా పదోన్నతి పొందాడు. కాన్పూర్‌లో 163 పరుగులు చేసి, తొలి టెస్ట్ సెంచరీ సాధించాడు. దాదాపు పదిగంటలపాటు బ్యాటింగ్ చేసిన అనిల్ కుంబ్లే, హర్భజన్ సింగ్ వంటి వారిపై సెంచరీ చేశారు.

2006 నవంబరులో భారత్‌పై జస్టిన్ కెంప్‌తో కలిసి వన్డే క్రికెట్‌లో 138 పరుగుల ప్రపంచ రికార్డు 8వ వికెట్ స్టాండ్‌ను కలిగి ఉన్నాడు. 47 బంతుల్లో అజేయంగా 56 పరుగులు, అతను రెండవ ఇన్నింగ్స్‌లో 3 వికెట్లు పడగొట్టాడు.

వెస్టిండీస్‌లో జరిగిన 2007 క్రికెట్ ప్రపంచ కప్‌లో ఏప్రిల్ 17న బార్బడోస్‌లోని బ్రిడ్జ్‌టౌన్, కెన్సింగ్‌టన్ ఓవల్‌లో ఇంగ్లాండ్‌పై తన తొలి 5 వికెట్ల (5/18) తీశాడు.

### అంతర్జాతీయ పదవీ విరమణ
హాల్ 2007 సెప్టెంబరులో అంతర్జాతీయ క్రికెట్ నుండి రిటైర్ అయ్యాడు. గ్రాహం ఫోర్డ్ - కెంట్‌లోని హాల్ కోచ్ - 2007 ట్వంటీ20 ప్రపంచ ఛాంపియన్‌షిప్ స్క్వాడ్ నుండి తప్పించడం ఒక కారణం కావచ్చు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1975 జననాలు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు
అడే గజేందర్

ఉమ్మడి అదిలాబాద్ జిల్లాలో జన్మించిన అడే గజేందర్ గ్రాడ్యుయేషన్తో తన విద్యాభ్యాసాన్ని పూర్తి చేశారు.

2019లో భారత జాతీయ కాంగ్రెస్ పార్టీతో రాజకీయ రంగ ప్రవేశం చేసిన ఆడే గజేందర్ ఆ పార్టీలో కార్యకర్త స్థాయి నుంచి ఎమ్మెల్యే అభ్యర్థి వరకు అంచలంచెలుగా ఎదుగుతూ వచ్చారు.

బోథ్ శాసనసభ నియోజకవర్గంలో ఉన్న కాంగ్రెస్ సీనియర్ నాయకులు టికెట్ దక్కనప్పుడు పార్టీలు మారినప్పటికీ అదే గజేంద్ర మాత్రం కాంగ్రెస్ పార్టీలోనే కొనసాగుతూ పార్టీని పటిష్ఠం చేయడంలో ముఖ్యపాత్ర పోషించారు.

నియోజకవర్గంలో తన కేడర్ను పెంచుకుంటూ ఎల్లప్పుడూ అటు పార్టీ అధిష్టానానికి ఇటు కార్యకర్తలకు అందుబాటులో ఉంటూ వారి సమస్యలను పరిష్కరిస్తూ వారి మధ్యనే ఎదుగుతూ వచ్చారు గజేందర్.

గజేందర్ పనితీరుని మెచ్చిన కాంగ్రెస్ పార్టీ అధిష్టానం అతనికి బోథ్ శాసనసభ నియోజకవర్గం నుంచి పోటీ చేసే అవకాశాన్ని కల్పించింది .

2023 తెలంగాణ రాష్ట్రంలో జరిగిన శాసనసభ ఎన్నికల్లో బోథ్ శాసనసభ నియోజకవర్గం నుంచి భారత జాతీయ కాంగ్రెస్ పార్టీ అభ్యర్థిగా పోటీ చేస్తున్నారు.
## ఆధారం
ఆర్చీ వైల్స్

**చార్లెస్ ఆర్చిబాల్డ్ వైల్స్** (1892, ఆగష్టు 11 - 1957, నవంబర్ 4) 1933లో వెస్ట్ ఇండీస్ తరఫున ఒక టెస్ట్ ఆడిన క్రికెట్ క్రీడాకారుడు.

1920 నుంచి 1936 వరకు ఫస్ట్క్లాస్ కెరీర్ కొనసాగించిన ఆర్చీ వైల్స్ వెస్టిండీస్ తరఫున రెండో అతి పెద్ద వయస్కుడైన టెస్టు అరంగేట్రం ఆటగాడిగా కొనసాగుతున్నాడు. 1933లో ఇంగ్లాండ్తో జరిగిన రెండో టెస్టులో ఆడినప్పుడు అతని వయసు 40 ఏళ్ల 345 రోజులు. 1930లో టెస్టుల్లో అరంగేట్రం చేసిన నెల్సన్ బెటాన్ కోర్ట్ వయసు 42 ఏళ్ల 242 రోజులు. 

ఫస్ట్ క్లాస్ క్రికెట్ లో బ్యాట్ తో కొన్ని మంచి ప్రదర్శనలు చేసినప్పటికీ, 1933లో ఓల్డ్ ట్రాఫోర్డ్ లో పెద్ద సందర్భం వచ్చినప్పుడు విల్స్ కేవలం 0, 2 పరుగులు మాత్రమే చేశాడు. అతను బార్బడోస్లో జన్మించినప్పటికీ, అతను తన దేశవాళీ క్రికెట్లో ట్రినిడాడ్ తరఫున కరీబియన్ వార్షిక ఇంటర్-కాలనీ టోర్నమెంట్లో ఆడాడు. తన కెరీర్ లో, అతను ఎనిమిది సార్లు ఒక ఇన్నింగ్స్ లో యాభై పరుగులు దాటాడు, రెండుసార్లు సెంచరీ సాధించాడు: ఫిబ్రవరి 1925లో ట్రినిడాడ్ లోని పోర్ట్-ఆఫ్-స్పెయిన్ లో బ్రిటిష్ గయానాపై 110 పరుగులు చేశాడు, రెండు సంవత్సరాల తరువాత బ్రిడ్జ్ టౌన్ లో బార్బడోస్ పై 192 పరుగులు చేశాడు. ఎనిమిది రోజుల పాటు ఆడిన ఈ మ్యాచ్, విల్స్ మొదటి ఇన్నింగ్స్ స్కోరు 146, ట్రినిడాడ్ మొదటి ఇన్నింగ్స్ ఆధిక్యం 384, బార్బడోస్ 146 పరుగుల తేడాతో విజయం సాధించింది (బార్బడోస్ 175, 726, ట్రినిడాడ్ 559, 217). 

## మూలాలు

## బాహ్య లింకులు

* 
* Archie Wiles at CricketArchive (subscription required)
వర్గం:1957 మరణాలు
వర్గం:1892 జననాలు
వర్గం:క్రికెట్ క్రీడాకారులు
యనమదల మురళీకృష్ణ

**యనమదల మురళీకృష్ణ** ఆంధ్రప్రదేశ్ కు చెందిన ఒక వైద్యుడు, సాంక్రమిక వ్యాధుల నిపుణుడు ఎయిడ్స్ నివారణ, చికిత్సలో ప్రముఖ వ్యక్తి. ఆయన భారతీయ సమాజంలో ఎయిడ్స్ గురించి అవగాహన పెంచడానికి కృషి చేశారు. ఆయన అసోసియేషన్ ఆఫ్ పీపుల్ ఎగెనెస్ట్ ఎయిడ్స్ (APAA) వ్యవస్థాపక అధ్యక్షుడు.

## వృత్తి
మురళీకృష్ణ ఆంధ్రప్రదేశ్ రాష్ట్రం, రామచంద్రపురంలో జన్మించాడు. రంగరాయ మెడికల్ కాలేజి నుండి MBBS వైద్యశాస్త్రంలో 1994 లో పట్టభద్రులు అయ్యారు. తన ఎం.డి. పరిశోధనా సిద్ధాంతానికి గాను హెచ్ఐవి సోకిన వారిలో క్షయవ్యాధిని గురించి అధ్యయనం చేయడం మొదలు పెట్టారు. ఆంధ్రప్రదేశ్ యూనివర్సిటీ అఫ్ హెల్త్ సైన్స్ నుండి 2000 మేలో ఎం.డి. మైక్రోబయాలజీ పూర్తిచేసాడు. 2005 జూలై 4 ముఖ్యమంత్రి డాక్టర్ వైయస్ రాజశేఖర రెడ్డితో ఎయిడ్స్ ప్రచార కార్యక్రమం “ఆశ” ప్రారంభంలో పాల్గొన్నారు . వందలాది ఎయిడ్స్ అవగాహన కార్యక్రమాలలో పాల్గొన్నాడు. 2000 సంవత్సరంలో డర్బన్, దక్షిణ ఆఫ్రికాలో జరిగిన 13వ అంతర్జాతీయ ఎయిడ్స్ సదస్సుకు ఆంధ్రప్రదేశ్ నుండి తొలి ఏకైక పరిశోధనా సారాంశం సమర్పించారు. హెచ్ఐవి క్షయ వ్యాధిగ్రస్తులలో వ్యాధి తీవ్రత అంచనాకు చౌకైన విధానం ప్రతిపాదించారు. ఎయిడ్స్ చికిత్సలో ప్రామాణికంగా ఉన్న మూడు ఔషధాల కాంబినేషన్ స్థానంలో రెండు ఔషధాలనే తొలినుండి డాక్టర్ మురళీకృష్ణ ఉపయోగిస్తున్నారు. 2004 సంవత్సరంలో టులోన్, ఫ్రాన్స్లో జరిగిన అంతర్జాతీయ సదస్సుకు 'రెండు ఔషధాల కాంబినేషన్ చికిత్స' పరిశోధన సారాంశాన్ని సమర్పించారు. హెచ్ఐవి రోగులలో క్షయ వ్యాధి బారిన పడిన వారికి వ్యాధి తీవ్రత అంచనాకు ఖరీదైన పరీక్షల స్థానంలో చౌకగా దొరికే 'మాంటూ' (ట్యుబర్‌ క్యులిన్‌) పరీక్షను ఉపయోగించొచ్చునని డాక్టర్‌ మురళీకృష్ణ ప్రతిపాదించారు. తేలికపాటి కోవిడ్‌కు మూడు ఔషధాలతో ఇంటి వైద్యం (హోమ్‌కేర్‌) విధానంపై ప్రచారం చేశారు. ఏస్పిరిన్‌ - ప్రెడ్నిసొలోన్‌ - ఎజిత్రోమైసిన్‌ లతో హోమ్‌ కేర్‌ కిట్టు తయారుచేశారు. బ్రాండ్స్‌ ఇంపాక్ట్‌ సంస్థ హెల్త్‌ కేర్‌ ఎక్సలెన్స్‌ అవార్డుల లలో భాగంగా ఆరోగ్యరంగ ప్రతిభా పురస్కారం-2023ను అందుకున్నారు.

## రచనలు
డాక్టర్‌ యనమదల మురళీకష్ణ, హెచ్‌ఐవీ/ఎయిడ్స్ చికిత్సలో ప్రముఖ పరిశోధకుడు, 2000లో మొదటిసారి ఆయన ప్రచురించిన **'ఎయిడ్స్‌**' పుస్తకం గొప్ప జనాదరణ పొందింది. **కోవిడ్ –ఎయిడ్స్ –నేను** అనే సెమి ఆటో భయాగ్రాఫిక్ పుస్త్కకం రాసారు. హెచ్‌ఐవిపై వివిధ పత్రికల్లో 40 వరకు పరిశోధనాత్మక వ్యాసాల, సామాజిక మాధ్యమాల ద్వారా మురళీకృష్ణ ప్రజల్లో అవగాహన కల్పనకు కృషిచేశారు.

## మూలాలు


వర్గం:వైద్యులు
వర్గం:ఎయిడ్స్
ఫ్రాంక్ హెర్నే

**ఫ్రాంక్ హెర్నే** (1858, నవంబరు 23 - 1949, జూలై 14) దక్షిణాఫ్రికా మాజీ క్రికెట్ క్రీడాకారుడు. ఒకటి కంటే ఎక్కువ దేశాలకు టెస్ట్ క్రికెట్ ఆడిన అతికొద్ది మంది క్రికెటర్లలో ఒకడు. ఇంగ్లాండ్,దక్షిణాఫ్రికా రెండింటికీ ఆడాడు. 1879 - 1904 మధ్యకాలంలో కెంట్ కౌంటీ క్రికెట్ క్లబ్, వెస్ట్రన్ ప్రావిన్స్ కొరకు ఫస్ట్-క్లాస్ క్రికెట్ ఆడిన క్రికెటర్ల హర్నే కుటుంబంలో సభ్యుడు.

## జననం, విద్య
ఫ్రాంక్ హెర్నే 1858, నవంబరు 23న అప్పటి మిడిల్‌సెక్స్‌లోని ఈలింగ్‌లో జన్మించాడు. ఇతని తండ్రి, జార్జ్ హెర్నే, మిడిల్‌సెక్స్‌కు ఆడాడు. ఫ్రాంక్ యువకుడిగా పనిచేసిన క్యాట్‌ఫోర్డ్‌లోని కెంట్స్ ప్రైవేట్ బ్యాంక్స్ స్పోర్ట్స్ గ్రౌండ్‌లో గ్రౌండ్స్‌మెన్ గా పనిచేశాడు. లార్డ్స్‌లో ఎంసిసి గ్రౌండ్ స్టాఫ్‌లో కూడా ఉన్నాడు. ఇతని సోదరులు, జార్జ్, అలెక్, ఇద్దరూ కూడా కెంట్ కోసం ఆడారు.

## క్రికెట్ కెరీర్
ఫ్రాంక్ హెర్నే 1879, జూన్ లో లార్డ్స్‌లో ఎంసిసికి వ్యతిరేకంగా కెంట్ తరపున తన ఫస్ట్-క్లాస్ క్రికెట్ అరంగేట్రం చేసాడు. 1885లో కౌంటీ క్యాప్ అందుకున్నాడు. అనారోగ్యం కారణంగా 1889 ఇంగ్లీష్ క్రికెట్ సీజన్ తర్వాత దక్షిణాఫ్రికాకు వలస వెళ్ళేముందు కౌంటీ తరపున 125 ఫస్ట్-క్లాస్ మ్యాచ్‌లు ఆడాడు. దక్షిణాఫ్రికాలో, హెర్న్ ప్రధానంగా వెస్ట్రన్ ప్రావిన్స్ తరపున ఆడాడు, జట్టు కోసం 11 ఫస్ట్-క్లాస్ మ్యాచ్‌లు ఆడాడు. 1890/91లో ఛాంపియన్ బ్యాట్ టోర్నమెంట్, 1892/93 నుండి 1903/04 వరకు క్యూరీ కప్‌లో ఆడాడు.

1888/89లో ఆర్.జి. వార్టన్ నిర్వహించిన ఇంగ్లాండ్ జట్టుతో కలిసి దక్షిణాఫ్రికాలో పర్యటించాడు. పర్యటనలో రెండు మ్యాచ్‌లలో ఆడాడు, ఆ తర్వాత టెస్ట్ మ్యాచ్ హోదా ఇవ్వబడింది, పోర్ట్ ఎలిజబెత్‌లో టెస్ట్ అరంగేట్రం చేశాడు.

దక్షిణాఫ్రికాకు వలస వచ్చిన తర్వాత 1891/92లో వాల్టర్ రీడ్ ఒక జట్టును దేశానికి తీసుకువెళ్ళినప్పుడు ఇంగ్లాండ్‌పై దక్షిణాఫ్రికా తరపున ఆడాడు. టూర్‌లోని ఏకైక టెస్ట్ మ్యాచ్‌లో 1892 మార్చిలో కేప్ టౌన్‌లో దక్షిణాఫ్రికా తరపున అరంగేట్రం చేశాడు. ఇతని ఇద్దరు సోదరులు జార్జ్, అలెక్ ప్రత్యర్థి పక్షంలో ఇంగ్లాండ్ జట్టు కోసం తమ ఏకైక టెస్ట్ మ్యాచ్‌లు ఆడారు. 1895/96లో పర్యటించిన లార్డ్ హాక్ జట్టుకు వ్యతిరేకంగా హర్నే దక్షిణాఫ్రికా తరపున మరో మూడు టెస్ట్ మ్యాచ్‌లు ఆడాడు. 1894లో దక్షిణాఫ్రికాతో కలిసి ఇంగ్లాండ్‌లో పర్యటించాడు, ఏ మ్యాచ్‌లకు ఫస్ట్ క్లాస్ హోదా ఇవ్వలేదు.

1907లో *విస్డెన్‌లో* "అద్భుతమైన బ్యాట్, అద్భుతమైన ఫీల్డ్, తన కౌంటీకి చాలా మంచి ప్రదర్శనలు ఇచ్చాడు" అని వర్ణించబడ్డాడు. 1884లో పర్యాటక ఆస్ట్రేలియన్లను ఓడించిన కెంట్ జట్టులో ఉన్నాడు. 1886లో ఆస్ట్రేలియాపై సౌత్ ఆఫ్ ఇంగ్లండ్ తరపున 111 పరుగులు చేశాడు. ఇతని సోదరుడు జార్జ్‌తో కలిసి బ్యాటింగ్ చేస్తూ, అదే సంవత్సరంలో మిడిల్‌సెక్స్‌పై గ్రేవ్‌సెండ్‌లో రెండవ వికెట్‌కు 226 పరుగుల కెంట్ భాగస్వామ్యంలో భాగంగా 142 పరుగులు చేశాడు. ఇతను యార్క్‌షైర్‌పై తదుపరి సీజన్‌లో తన అత్యధిక వ్యక్తిగత స్కోరు, 144 పరుగులు చేశాడు. అతని కెరీర్‌లో నాలుగు ఫస్ట్-క్లాస్ సెంచరీలు చేశాడు.

## మూలాలు

## బాహ్య లింకులు
* 
* 

వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:ఇంగ్లాండు క్రికెట్ క్రీడాకారులు
వర్గం:1949 మరణాలు
వర్గం:1858 జననాలు
బస్టర్ నుపెన్

**ఐల్ఫ్ పీటర్** "**బస్టర్**" **నుపెన్** (1902, జనవరి 1 - 1977, జనవరి 29) దక్షిణాఫ్రికా మాజీ క్రికెటర్. 1921-22, 1935-36 మధ్యకాలంలో దక్షిణాఫ్రికా క్రికెట్ జట్టు తరపున 17 టెస్ట్ మ్యాచ్‌లు ఆడాడు.

## జననం
ఇతను 1902, జనవరి 1న నార్వేలో జన్మించాడు, చిన్ననాటి ప్రమాదంలో కన్ను కోల్పోయాడు. 20 సంవత్సరాల వయస్సులో రాండ్ తిరుగుబాటు సమయంలో రెండు మోకాళ్లపై కాల్చబడ్డాడు. 

## క్రికెట్ రంగం
1930–31లో దక్షిణాఫ్రికా మాజీ కెప్టెన్ నమ్మీ డీన్ లేకపోవడంతో నుపెన్ పేలవమైన ఫామ్ కారణంగా, ఇంగ్లాండ్‌తో జరిగిన టెస్టు జట్టుకు కెప్టెన్‌గా ఎంపికయ్యాడు. టెస్ట్ కెరీర్‌లో అత్యుత్తమ బౌలింగ్‌ను సాధించాడు. మొదటి టెస్ట్‌లో 63 పరుగులకు 5 వికెట్లు, 87 పరుగులకు 6 వికెట్లు తీసి దక్షిణాఫ్రికాకు 28 పరుగుల తేడాతో విజయాన్ని అందించాడు. డ్రా అయిన నాల్గవ టెస్టులో 148 పరుగులకు 3 వికెట్లు, 46 పరుగులకు 6 వికెట్లు తీసుకున్నాడు. ఏది ఏమైనప్పటికీ, టర్ఫ్ పిచ్‌లపై నుపెన్ చాలా చెడుగా భావించబడ్డాడు, దక్షిణాఫ్రికాలో టర్ఫ్‌లో ఆడిన మొదటి రెండు టెస్ట్‌లలో మూడవ, ఐదవ టెస్టుల నుండి తప్పించబడ్డాడు. మరుసటి సంవత్సరం 434 పరుగులకు 43 వికెట్లతో తన అత్యుత్తమ దేశీయ గణాంకాలను సాధించాడు (గ్రిక్వాలాండ్ వెస్ట్‌తో జరిగిన మ్యాచ్‌లో 48 పరుగులకు 9 వికెట్లు, 88 పరుగులకు 7 వికెట్లతో సహా). ట్రాన్స్‌వాల్ కోసం 28 క్యూరీ కప్ మ్యాచ్‌లలో 12.92 సగటుతో 190 వికెట్లు తీసుకున్నాడు, ఒక మ్యాచ్‌లో తొమ్మిది సార్లు 10 లేదా అంతకంటే ఎక్కువ వికెట్లు తీసుకున్నాడు.

కింగ్ ఎడ్వర్డ్ VII స్కూల్ (జోహన్నెస్‌బర్గ్) లో చదువుకున్నాడు. జోహన్నెస్‌బర్గ్‌లో 45 సంవత్సరాలు అటార్నీగా ప్రాక్టీస్ చేశాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1977 మరణాలు
వర్గం:1902 జననాలు
మధ్య ప్రదేశ్ శాసనసభ నియోజకవర్గాల జాబితా

**మధ్య ప్రదేశ్ విధానసభ** లేదా **శాసనసభ** అనేది మధ్య ప్రదేశ్ రాష్ట్ర ఏకసభ రాష్ట్ర శాసనసభ. శాసనసభ స్థానం రాష్ట్ర రాజధాని భోపాల్‌లో ఉంది. ఇది భోపాల్ నగరంలోని అరేరా హిల్ ప్రాంతంలో రాజధాని భవన సముదాయం మధ్యలో ఉన్న *విధాన్* భవన్‌లో ఉంది. ముందుగా రద్దు చేయకపోతే విధానసభ పదవీకాలం ఐదేళ్లు ఉంటుంది. ప్రస్తుతం ఒకేస్థాన నియోజకవర్గాల నుండి నేరుగా ఎన్నికైన 230 మంది సభ్యులను కలిగి ఉంది.

## మధ్య ప్రదేశ్ నియోజకవర్గాల చరిత్ర
మధ్య ప్రదేశ్ శాసనసభ 1935లో ఏర్పడింది. భారత ప్రభుత్వ చట్టం 1935 సెంట్రల్ ప్రావిన్స్‌ల మొదటి ఎన్నికైన శాసనసభ,*సెంట్రల్ ప్రావిన్సెస్ లెజిస్లేటివ్ అసెంబ్లీని* అందించింది.దానికి మొదటి ఎన్నికలు 1937లో జరిగాయి.

1947లో భారత స్వాతంత్ర్యం తర్వాత, సెంట్రల్ ప్రావిన్సెస్ పూర్వ ప్రావిన్స్, బెరార్‌తో పాటు అనేక రాచరిక రాష్ట్రాలు భారత సమాఖ్యలో విలీనమైయ్యాయి. ఈ విలీనం ద్వారా మధ్య ప్రదేశ్ అనే కొత్త రాష్ట్రంగా అవతరించింది. మొదట ఏర్పడినప్పుడు ఈ రాష్ట్ర శాసనసభ నియోజకవర్గాల సంఖ్య 184. అందులో 127 నియోజకవర్గాలు ఒకే సభ్యుడుగానూ, 48 నియోజకవర్గాలు ఇద్దరేసి సభ్యులు ఎన్నిక కావటానికి అనువుగా ఉన్నాయి. షెడ్యూల్డ్ తెగల అభ్యర్థులకు 9 నియోజకవర్గాలు కేటాయించబడ్డాయి.రాష్ట్రాల పునర్వ్యవస్థీకరణ తర్వాత 1956 నవంబరు 1న ప్రస్తుత మధ్య ప్రదేశ్ రాష్ట్రం ఉనికిలోకి వచ్చింది. ఇది పూర్వపు మధ్య ప్రదేశ్ (మరాఠీ మాట్లాడే ప్రాంతాలు లేకుండా, బొంబాయి రాష్ట్రంలో విలీనం చేయబడింది), మధ్యభారత్, వింధ్యప్రదేశ్, భోపాల్ రాష్ట్రాలను విలీనం చేయడం ద్వారా సృష్టించబడింది. మధ్యభారత్, వింధ్య ప్రదేశ్, భోపాల్ శాసనసభల నియోజకవర్గాల సంఖ్య వరుసగా 79, 48, 23. 1956 నవంబరు 1న పునర్వ్యవస్థీకరించబడిన మధ్య ప్రదేశ్ శాసనసభను ఏర్పాటు చేయడానికి నాలుగు పూర్వ రాష్ట్రాల శాసనసభలు కూడా విలీనం చేయబడ్డాయి. మొదటి శాసనసభ పదవీకాలం చాలా తక్కువ. ఇది 1957 మధ్య ప్రదేశ్ శాసనసభ ఎన్నికల తర్వాత 1957 మార్చి 5న రద్దు చేయబడింది.

## అవలోకనం

## నియోజకవర్గాల జాబితా
2008లో శాసనసభ నియోజకవర్గాల విభజన జరిగినప్పటి నుండి మధ్య ప్రదేశ్ విధానసభ నియోజకవర్గాల జాబితా ఈ క్రింది విధంగా ఉంది. ప్రస్తుతం 35 నియోజకవర్గాలు షెడ్యూల్డ్ కులాలకు చెందిన అభ్యర్థులకు, 47 నియోజకవర్గాలు షెడ్యూల్డ్ తెగలకు చెందిన అభ్యర్థులకు కేటాయించబడ్డాయి.

## ఇవి కూడా చూడండి
* ఛత్తీస్‌గఢ్ శాసనసభ నియోజకవర్గాల జాబితా

## మూలాలు


## వెలుపలి లంకెలు
వర్గం:జాబితాలు
వర్గం:మధ్య ప్రదేశ్
వర్గం:మధ్య ప్రదేశ్ శాసనసభ నియోజకవర్గాలు
వర్గం:భారత రాష్ట్రాల శాసనసభ నియోజకవర్గాల జాబితాలు
వర్గం:మధ్య ప్రదేశ్‌కు సంబంధించిన జాబితాలు
వర్గం:భారత రాష్ట్రాల శాసనసభ నియోజకవర్గాలు
కె. పెంటారెడ్డి

**కె. పెంటారెడ్డి** తెలంగాణకు చెందిన హైడ్రో ఎలక్ట్రిక్‌ ఇంజినీర్‌. ఎలిమినేటి మాధవరెడ్డి, ఆలీసాగర్‌, గుత్ప, కాళేశ్వరం, దేవాదుల, సంగమేశ్వర, బసవేశ్వర, భక్తరామదాసు, తుమ్మిళ్ల, సీతారామ, గూడెం, చిన్న కాళేశ్వరం, చౌటుపల్లి హనుమంత్‌రెడ్డి, మంథని, ఎల్లంపల్లి, ఎసారెస్పీ పునరుజ్జీవన పథకం, చనాక- కొరాట, పాలమూరు వంటి అనేక ఎత్తిపోతల ప్రాజెక్టులలో పంపులు అమర్చడంలో కీలకపాత్ర పోషించాడు. తన 45 ఏళ్ళ వృత్తి జీవితంలో పాలమూరు ప్రాజెక్టులోని 145 మెగావాట్ల సామర్థ్యం ఉన్న మోటర్లను ప్రారంభించడంతోపాటు 251 భారీ పంపులను విజయవంతంగా అమర్చి ‘లిఫ్ట్‌’ మ్యాన్‌ ఆఫ్‌ తెలంగాణగా పేరొందాడు. 2018లో రాష్ట్ర ఎత్తిపోతల పథకాల సలహాదారుడిగా నియమించబడ్డాడు. 

## జీవిత విశేషాలు
పెంటారెడ్డి తెలంగాణ రాష్ట్రం, వికారాబాద్‌ జిల్లా, ధరూర్‌ మండలంలోని కేరెల్లి గ్రామంలోని వ్యవసాయ కుటుంబంలో జన్మించాడ. ఐదుగురు అన్నదమ్ముల్లో ఇతను మూడోవాడు. వికారాబాద్‌లో ప్రాథమిక విద్యను పూర్తిచేశాడు. హైదరాబాద్‌ సిటీ సైన్స్‌ కళాశాలలో పీయూసీ చదివాడు. 1966లో ఉస్మానియా విశ్వవిద్యాలయ పరిధిలోని యూనివర్సిటీ కాలేజ్‌ ఆఫ్‌ సైన్స్‌ నుంచి బీఎస్సీ (ఎస్‌పీఎల్‌) పూర్తిచేశాడు. ఉస్మానియా ఇంజినీరింగ్‌లో ఎలక్ట్రికల్‌ గ్రూప్‌లో డిగ్రీ కోర్సులో చేరి 1970లో పూర్తిచేశాడు. 1969 తెలంగాణ ఆందోళనల కారణంగా ఒక సంవత్సరం చదువును కోల్పోయాడు.

## వృత్తి జీవితం
డిగ్రీ పూర్తి చేసిన తర్వాత అప్పటి ఏపీ స్టేట్‌ ఎలక్ట్రిసిటీ బోర్డ్‌ (ఏపీఎస్‌ఈబీ)లో జేఈగా ఉద్యోగంలో చేరాడు. ఎలిమినేటి మాధవరెడ్డి ఎత్తిపోతల పథకం విజయవంతమయ్యాక వివక్షకు గురయ్యాడు. అయినా తెలంగాణకు ప్రాజెక్టులు రావాలనే ఆశయంతో పనిచేశాడు. 2002లో విరమణ పొందిన అనంతరం రెండు సంవత్సరాల సర్వీస్‌ను పొడిగించారు. 2004 తరువాత తెలంగాణకు జరుగుతున్న అన్యాయాన్ని చూసి ఉద్యోగానికి రాజీనామా చేశాడు. తెలంగాణ విశ్రాంత ఇంజినీర్లందరితో కలిసి ‘బై ది తెలంగాణ.. ఆఫ్‌ ది తెలంగాణ’ అనే కాన్సెప్ట్‌తో ఈఎంసీ కన్సల్టెన్సీలో ఏర్పాటు చేసి సేవలు అందించాడు. అక్కడ కూడా వివక్ష ఎదుర్కొన్నాడు.

నాగార్జునసాగర్‌ జల విద్యుత్తు కేంద్రంలో 108 మెగావాట్ల రేటింగ్‌ కలిగిన 7, శ్రీశైలం జల విద్యుత్తు కేంద్రంలో 150 మెగావాట్ల రేటింగ్‌ కలిగిన 6 రివర్సెబుల్‌ టర్బైన్స్‌ను ఏర్పాటు చేయడంలో పనిచేశాడు. దానికిముందు బీహెచ్‌ఈఎల్‌ నుంచి ఇద్దరు, విద్యుత్తు బోర్డు నుంచి ఇద్దరు ఇంజినీర్లతో కలిసి జపాన్‌కు వెళ్ళి హిటాచి కంపెనీలో శిక్షణ పొందాడు. ఆ శిక్షణలో భారీ పంపులు, మోటార్ల డిజైన్‌, తయారీ, వాటి అనుబంధ సాంకేతిక అంశాలను నేర్చుకున్నాడు. ఆ అనుభవంతో నాగార్జునసాగర్‌, శ్రీశైలం, లోయర్‌ సీలేరు జల విద్యుత్తు కేంద్రాల నిర్మాణంలో సేవలు అందించాడు.

ఉమ్మడి రాష్ట్రంలో అన్ని హైడ్రో ఎలక్ట్రిక్‌ పవర్‌ స్టేషన్లలో పనిచేశాడు. విద్యుత్తు ఉత్పాదక స్టేషన్లు, పంపింగ్‌ స్టేషన్లలో సుమారు 35 సంవత్సరాలపాటు పనిచేశాడు. అందులో 25 సంవత్సరాలపాటు ఔట్‌డోర్‌లోనే పనిచేశాడు. ఫారం ఫార్ములేషన్‌, డిజైన్‌, మెటీరియల్‌ సేకరణ, ఎరక్షన్‌, టెస్టింగ్‌, కమిషనింగ్‌, హైడ్రో ఎలక్ట్రిక్‌ పవర్‌ స్టేషన్ల ఆపరేషన్‌, మెయింటెనెన్స్‌ కార్యకలాపాలు, 250 కేవీ చిన్న హైడ్రో ఎలక్ట్రిక్‌ పవర్‌ స్టేషన్ల నుంచి 2023లో పాలమూరు పథకంలో భాగంగా ఏర్పాటు చేసిన 145 మెగావాట్ల సామర్థ్యమున్న పంపులను విజయవంతంగా ప్రారంభించాడు.

## మూలాలు

వర్గం:వికారాబాదు జిల్లా వ్యక్తులు
వర్గం:తెలంగాణ ఇంజనీర్లు
వర్గం:ఉస్మానియా విశ్వవిద్యాలయం పూర్వ విద్యార్ధులు
అవ్‌ధీశ్ రాణి

**అవ్‌ధీశ్ రాణి** తెలంగాణ సాయుధ పోరాట ఉద్యమకారిణి. సాయుధ రైతాంగ పోరాటంలో కొరియర్‌గా సేవలందించింది. ప్రముఖ స్వాతంత్య్ర సమరయోధుడు రాజ్‌ బహదూర్‌ గౌర్‌కు చెల్లెలు.

## జీవిత విశేషాలు
ఈమె తెలంగాణ రాష్ట్రం, హైదరాబాద్ పాతబస్తీలోని గౌలిపురాలో జన్మించింది. ఈమెది ఉత్తరప్రదేశ్‌కు చెందిన కాయస్థ కుటుంబం. ఈమె తాతయ్య వ్యాపారరీత్యా 1870లలో హైదరాబాద్‌లో స్థిరపడ్డాడు. ఉర్దూ మీడియంలోనే ఫస్ట్‌ క్లాస్‌ నుంచి పీహెచ్‌డీ వరకు చదివింది. డిగ్రీ కళాశాల అధ్యాపకురాలిగా ఉద్యోగంలో చేరింది. ఎన్‌సిఈఆర్‌టి ఉర్దూ పాఠ్యపుస్తకాల రూపకల్పన చేసే స్థాయి వరకు ఎదిగింది.

## వివాహం
‘లాస్ట్‌ నిజాం’ పుస్తక రచన సమయంలో చరిత్రకారుడు, సీనియర్‌ ఐఏఎస్‌ వసంతకుమార్‌ బావతో కలిగిన పరిచయం ప్రేమగా మారి వివాహం చేసుకున్నారు. వివాహ సమయంలో ఆయన వయసు 63 కాగా, ఆమె వయసు 53.

## ఉద్యమ జీవితం
ఈమె అన్నయ్య డాక్టర్‌ రాజ్‌ బహదూర్‌ గౌర్‌ ప్రభావంతో చిన్ననాటి నుంచి కమ్యూనిస్టు పార్టీ అభిమానిగా మారింది. ‘కామ్రేడ్స్‌ అసోసియేషన్‌’ స్థాపించిన తరువాత జావేద్‌ రిజ్వీ, మగ్దూం మొహియుద్దీన్‌, రావి నారాయణరెడ్డి, బద్దం ఎల్లారెడ్డి, పీసీ జోషీ, డాంగే, అజయ్‌ఘోష్‌, పుచ్చలపల్లి సుందరయ్య, చండ్ర రాజేశ్వరరావు లాంటి కమ్యూనిస్టు నాయకులంతా తరచూ ఇంటికి రావడంతో, వారందరితో అవ్‌ధీశ్ రాణికి పరిచయం ఏర్పడింది.

## మూలాలు

వర్గం:కమ్యూనిస్టు నాయకులు
వర్గం:తెలంగాణ సాయుధ పోరాట యోధులు
విక్రమ్ ప్రభు

**విక్రమ్ ప్రభు** తమిళ సినిమాకు చెందిన భారతీయ నటుడు. ఆయన ప్రభు సోలమన్ రూపొందించిన కుమ్కి (2012)లో తన అరంగేట్రం చేసాడు. ఇవాన్ వెరమాతిరి (2013), వెల్లైకార దురై (2014)లలో ఆయన కథానాయకుడిగా నటించాడు. ఆయన నటుడు ప్రభు కుమారుడు, ప్రముఖ నటుడు శివాజీ గణేశన్ మనవడు.

## ఫిల్మోగ్రఫీ

## వ్యక్తిగత జీవితం
ఆయన అమెరికాలోని శాన్ డియాగోలో ఎంబీఎ పూర్తి చేసాడు. వారి కుటుంబానికి చెందిన శివాజీ ప్రొడక్షన్స్ వెంచర్ చంద్రముఖి (2005) నిర్మాణ కార్యక్రమాలలో సహాయం చేయడానికి కొంతకాలం చెన్నైకి తిరిగి వచ్చాడు.

ఆయన 2007 ఫిబ్రవరి 26న పారిశ్రామికవేత్త ఎం. మధివానన్ కుమార్తె లక్ష్మి ఉజ్జయినిని వివాహం చేసుకున్నాడు. వారికి ఇద్దరు పిల్లలు ఉన్నారు.

## అవార్డులు

* ఉత్తమ తొలి నటుడిగా విజయ్ అవార్డు – కుమ్కి (2012)
* తమిళనాడు రాష్ట్ర చలనచిత్ర అవార్డు ప్రత్యేక బహుమతి – ఉత్తమ నటుడు – కుమ్కి (2012)
* ఉత్తమ తొలి నటుడిగా సైమా అవార్డు – కుమ్కి (2012)
* ఆడి రిట్జ్ ఐకాన్ అవార్డులు-(2014)

## మూలాలు

వర్గం:భారతీయ సినిమా నిర్మాతలు
వర్గం:తమిళ సినిమా నటులు
వర్గం:భారతీయ సినిమా నటులు
వర్గం:సౌత్ ఇండియన్ ఇంటర్నేషనల్ మూవీ అవార్డ్స్ విజేతలు
రోయింగ్ శాసనసభ నియోజకవర్గం

**రోయింగ్ శాసనసభ నియోజకవర్గం** అరుణాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం దిబాంగ్ వ్యాలీ జిల్లా, అరుణాచల్ తూర్పు లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

## వెలుపలి లంకెలు

వర్గం:అరుణాచల్ ప్రదేశ్ శాసనసభ నియోజకవర్గాలు
బల్లాల సేన

**బల్లాల సేన** లేదా **బల్లాల్ సేన్** (1160–1179), ప్రాంతీయ సాహిత్యంలో బల్లాల్ సేన్ అని కూడా పిలుస్తారు, భారత ఉపఖండంలోని బెంగాల్ ప్రాంతానికి చెందిన సేనా రాజవంశం లోరెండవ పాలకుడు.  అతను విజయ సేన యొక్క కుమారుడు. ఇతను గోవింద పాలను ఓడించి పాల సామ్రాజ్యాన్ని అంతం చేశాడు.  బల్లాల సేన పశ్చిమ చాళుక్య సామ్రాజ్యం యొక్క యువరాణి రమాదేవిని వివాహం చేసుకున్నాడు. ఇది సేన పాలకులు దక్షిణ భారతదేశంతో సన్నిహిత సామాజిక సంబంధాన్ని కొనసాగించినట్లు సూచిస్తుంది. 

అతను అత్యంత ప్రసిద్ధ సేన పాలకుడు. మొత్తం రాజ్యాన్ని ఏకీకృతం చేశాడు. అతను ఉత్తర బెంగాల్ విజయాన్ని పూర్తి చేసి ఉండవచ్చు.  మగధ రాజ్యం, మిథిలను కూడా జయించి ఉండవచ్చు. బెంగాల్‌లోని ఒక సంప్రదాయం ప్రకారం, బల్లాల సేన యొక్క సామ్రాజ్యం అనేక కూటములుగా కలిగి ఉంది:

* వంగ,
* వరేంద్ర,
* కామరూప,
* రార్,
* మిథిలా,
* ఢిల్లీ
* బగ్రీ (పంజాబ్, రాజస్థాన్, హిమాచల్, హర్యాన్వి)   

బల్లాల్ సేన్ బెంగాల్ రాజకుటుంబం నుండి వచ్చారు, అతను ఢిల్లీకి వెళ్ళినప్పుడు అతనిని హిందూస్థాన్ చక్రవర్తిగా ప్రకటించబడ్డాడు.  కానీ ఈ ప్రాంతం నుండి మనుగడలో ఉన్న రెండు శాసనాలు లేదా అతనికి ఆపాదించబడిన రెండు గొప్ప సాహిత్య రచనలు అయిన **దన్ సాగర్, అద్భుత సాగర్**, అతని సైనిక విజయాలను సూచించలేదు. మరోవైపు, ఇవి అతని పాండిత్య కార్యకలాపాలు, సామాజిక సంస్కరణలను సూచిస్తాయి. బల్లాల సేన బెంగాల్‌లో సనాతన హిందూ ఆచారాల పునరుద్ధరణతో సంబంధం కలిగి ఉంది, ప్రత్యేకించి బ్రాహ్మణులు, కాయస్థులలో కులాల యొక్క ప్రతిచర్య సంప్రదాయాన్ని స్థాపించడంతో బ్రాహ్మణులు కులీన శ్రోత్రియ సప్తసతిగా వర్గీకరించబడ్డారు; కాయస్థులు పాలకులుగా వర్గీకరించబడ్డారు, కానీ చారిత్రక ప్రామాణికత లేదు. చాళుక్య యువరాణి రమాదేవితో అతని వివాహం, తన తండ్రి నుండి సంక్రమించిన రాజ్యాన్ని కొనసాగించినట్లు సూచిస్తుంది, ఇందులో ప్రస్తుత బంగ్లాదేశ్, మొత్తం పశ్చిమ బెంగాల్, మిథిల అంటే ఉత్తర బీహార్‌లోని కొన్ని ప్రాంతాలు ఉన్నాయి. అద్భుత సాగరలోని ఒక నిగూఢ వృత్తాంతం ప్రకారం, బల్లాల సేన తన రాణితో పాటు, తన వృద్ధాప్యంలో గంగా, యమునా సంగమానికి చేరుకొని తన కుమారుడైన లక్ష్మణ సేనకు రాజ్యాన్ని అప్పగించినట్లు తెలుస్తున్నది. అటుపై లక్ష్మన సేన అతని సాహిత్యాన్ని పూర్తి చేయడం బాధ్యత వహించాడు.

సేన ఎపిగ్రాఫ్ ప్రకారం, బల్లాల ఒక రచయిత. ఇతడు 1168లో *దానసాగరాన్ని* రచించాడు . 1169 లో, అతను *అద్భుతసాగర* రచన ప్రారంభించాడు కానీ పూర్తి చేయలేదు.  *అద్భుతసాగరంలో*, విజయ సేన జీవించి ఉండగానే బల్లాల సేన మిథిలాను జయించినట్లు ప్రస్తావించబడింది.  అంతేకాకుండా అతను *కులనిజం* యొక్క అభ్యాసాన్ని ప్రవేశపెట్టాడు. 

## మూలములు

#
విమాన సహాయకులు

**విమాన సహాయకులు** (ఆంగ్లం: Flight attendant/Air host/Steward) వాణిజ్య విమానాల్లో, కొన్ని ప్రభుత్వ విమానాల్లో పనిచేసే సిబ్బందిలో ఒక బృందం. ఈ సిబ్బందిని అంతా కలిపి *క్యాబిన్ క్రూ* అని వ్యవహరిస్తారు. వీరు కాకుండా కాక్‌పిట్ లో ఉండే పైలట్ (విమాన చోదకులు), ఫ్లైట్ ఇంజనీర్లు విమానం నడిపే బృందంలో ముఖ్యమైన వారు. ప్రయాణికుల భద్రత, సౌకర్యాలు వీరి ప్రధాన బాధ్యతలు.

ఒక విమానంలో ఎంతమంది సహాయకులు ఉండాలనేది దేశపు విమానయాన చట్టాలను అనుసరించి ఉంటుంది. ఉదాహరణకు అమెరికాలో వాణిజ్య విమానాల్లో ప్రతి 50 మంది ప్రయాణికులకు ఒక సహాయకులు ఉండాలి. ప్రస్తుతం చాలా విమానాల్లో ఎక్కువ భాగం మహిళలే సహాయకులుగా ఉన్నారు. 1980 నుంచి మగవారు కూడా ఈ వృత్తిలో చెప్పుకోదగ్గ సంఖ్యలో ప్రవేశిస్తున్నారు.

## చరిత్ర
విమాన సహాయకుల బాధ్యతలు ప్రజా రవాణా నౌకలు, రైళ్ళలో పనిచేసే సహాయకుల బాధ్యతల్లాంటివే. కాకపోతే విమానాల్లో కొన్ని సరిహద్దులతో కూడిన ప్రదేశాలు ఉంటాయి కాబట్టి ప్రయాణికులకు దగ్గరగా ఉండి సేవలు అందించాల్సి ఉంటుంది. అంతే కాకుండా ఇతర ప్రయాణ సాధనాలతో పోలిస్తే విమానాలలో భద్రతకు అధిక ప్రాధాన్యత ఉంటుంది.

## బాధ్యతలు
సాధారణ సేవలను అందించడం, విమాన ప్రయాణీకులకు సరైన భద్రత, సౌకర్యాలు అందేలా చూడటం, అత్యవసర పరిస్థితులకు స్పందించడం వీరి ప్రధాన బాధ్యతలు.

విమానం గాల్లోకి ఎగిరే ప్రతి సారి విమాన సహాయకులు, పైలట్‌లు భద్రత, అత్యవసర చెక్‌లిస్ట్‌లు, అత్యవసర పరికరాల స్థానాలు, ఆ విమాన రకానికి సంబంధించిన ఇతర లక్షణాలపై దృష్టి పెడతారు. ప్రత్యేక అవసరాలు గల ప్రయాణికులు, ఒంటరిగా ప్రయాణించే చిన్న పిల్లలు లేదా VIPల వంటి బోర్డింగ్ వివరాలు ధృవీకరించబడతాయి. వాతావరణ పరిస్థితులు, అందువల్ల విమానంలో కలగబోయే కుదుపులు లాంటి వాటి గురించి ముందుగానే చెబుతారు. విమానంలో అత్యవసర పరిస్థితి ఎదురైనప్పుడు అందులో ఉన్న పరికరాలను ఎలా వాడుకోవాలో చూపిస్తారు. అత్యవసర ద్వారాలు ఎక్కడెక్కడ ఉన్నాయో సూచిస్తారు. విమానం బయలుదేరే ముందు అందరికీ సీటు బెల్టు ధరించేలా, సీటు నిటారుగా ఉండేలా, ఎలక్ట్రానిక్ ఉపకరణాలు ఆఫ్ చేయడం గానీ, ఫ్లైటు మోడ్ లో ఉండేలా చూస్తారు.

## మూలాలు

వర్గం:విమానాలు
ఆండ్రూ హడ్సన్

**ఆండ్రూ చార్లెస్ హడ్సన్** (జననం 1965, మార్చి 17) దక్షిణాఫ్రికా మాజీ క్రికెటర్.

## జననం
ఆండ్రూ చార్లెస్ హడ్సన్ 1965, మార్చి 17న దక్షిణాఫ్రికా, క్వాజులు-నాటల్ లోని ఎషోవేలో జన్మించాడు.

## క్రికెట్ రంగం
కుడిచేతి వాటం బ్యాట్స్‌మన్ గా రాణించాడు. 1990లలో దక్షిణాఫ్రికా క్రికెట్ జట్టు తరపున 35 టెస్టులు, 89 వన్డేలు ఆడాడు. తన దేశం, తన ప్రావిన్స్ క్వాజులు-నాటల్/డాల్ఫిన్స్ రెండింటికీ ఆడాడు. ఆండ్రూ హడ్సన్ తన కెరీర్‌లో 2,007 టెస్టు పరుగులు, 2,559 వన్డే పరుగులు చేశాడు.

ఆండ్రూ హడ్సన్ 1991-92లో బార్బడోస్‌లో ఆంబ్రోస్, ప్యాటర్సన్, స్నేహితులతో జరిగిన తొలి టెస్టులో అరంగేట్రంలో తొమ్మిది గంటల 163 పరుగులు చేశాడు. అరంగేట్రంలోనే సెంచరీ చేసిన మొదటి దక్షిణాఫ్రికా ఆటగాడిగా నిలిచాడు. 1997-98లో పాకిస్థాన్‌తో తన చివరి టెస్టు ఆడాడు. 1996-97లో దక్షిణాఫ్రికాను భారతదేశం జ్యుసి డర్బన్ ట్రాక్‌లో ఉంచినప్పుడు అత్యుత్తమంగా 80 పరుగులు చేశాడు.

## పదవీ విరమణ
2000/01లో ఫస్ట్-క్లాస్ క్రికెట్‌ నుండి విరమణ పొందాడు.

## మూలాలు

## బాహ్య లింకులు

* 
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1965 జననాలు
కోలిన్ బ్లాండ్

**కెన్నెత్ కోలిన్ బ్లాండ్** (1938, ఏప్రిల్ 5 &#x2013; 2018, ఏప్రిల్ 14) రోడేసియన్ మాజీ క్రికెటర్. 1960లలో దక్షిణాఫ్రికా క్రికెట్ జట్టు తరపున 21 టెస్ట్ మ్యాచ్‌లు ఆడాడు. టెస్ట్ క్రికెట్ చరిత్రలో గొప్ప ఫీల్డర్‌లలో ఒకరిగా పరిగణించబడ్డాడు.

## క్రికెట్ కెరీర్
కోలిన్ బ్లాండ్ బులవాయోలోని మిల్టన్ ఉన్నత పాఠశాలలో చదువుకున్నాడు. 1956-57లో పీటర్ మే టీమ్‌పై స్కూల్‌బాయ్‌గా రోడేషియా కోసం ఫస్ట్-క్లాస్ అరంగేట్రం చేసాడు. 1956 నుండి 1968 వరకు 55 సార్లు వారికి ప్రాతినిధ్యం వహించాడు. తరువాత దక్షిణాఫ్రికా ప్రావిన్షియల్ జట్ల కోసం ఈస్టర్న్ ప్రావిన్స్, ఆరెంజ్ ఫ్రీ స్టేట్ కోసం ఆడాడు.

కుడిచేతి వాటం బ్యాట్స్‌మన్ గా రాణించాడు. బ్లాండ్ 1961లో దక్షిణాఫ్రికా టెస్ట్ జట్టులోకి ప్రవేశించాడు. 1966-67 వరకు సాధారణ ఆటగాడిగా ఉన్నాడు. వర్ణవివక్ష యుగంలో దక్షిణాఫ్రికా కేవలం ఇంగ్లండ్, ఆస్ట్రేలియా, న్యూజిలాండ్‌లతో మాత్రమే టెస్ట్ క్రికెట్ ఆడింది, ఇతని కెరీర్ కేవలం 21 టెస్టులకే పరిమితమైంది, అందులో మూడు సెంచరీలతో సహా 1,669 పరుగులు చేశాడు. 1964-65లో జోహన్నెస్‌బర్గ్‌లో ఇంగ్లాండ్‌తో జరిగిన రెండో టెస్టులో 144 పరుగుల అత్యధిక టెస్ట్ స్కోరు చేశాడు.

1966-67లో మొదటి టెస్ట్ తర్వాత గాయం కారణంగా జట్టు నుండి తప్పించిన తర్వాత బ్లాండ్ టెస్ట్ క్రికెట్ నుండి రిటైర్ అయ్యాడు. 1973-74 సీజన్ వరకు దక్షిణాఫ్రికాలో ఫస్ట్-క్లాస్ క్రికెట్ ఆడటం కొనసాగించాడు.

## మరణం
బ్లాండ్ పెద్దప్రేగు క్యాన్సర్‌తో సుదీర్ఘ పోరాటం తర్వాత 2018, ఏప్రిల్ 14న లండన్‌లోని తన ఇంటిలో మరణించాడు.

## మూలాలు

## బాహ్య లింకులు
* 
* A brief biography of Colin Bland
* "The Golden Eagle" by Martin Chandler
* Colin Bland, the South African who was a pioneer of fielding, dies aged 80, Telegraph, Retrieved 20 April 2018

వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:2018 మరణాలు
వర్గం:1938 జననాలు
రజనీ బక్షి

**రజనీ బక్షి** ముంబైకి చెందిన ఫ్రీలాన్స్ జర్నలిస్ట్, రచయిత్రి. సమకాలీన భారతదేశంలోని సామాజిక, రాజకీయ ఉద్యమాల గురించి ఆమె రాశారు. అహింసకు ఉన్న అవకాశాలను అన్వేషించే ఆన్ లైన్ వేదిక అయిన అహింసా సంభాషణల వ్యవస్థాపకుడు, క్యూరేటర్ రజనీ.https://www.youtube.com/channel/UC63Bx1fQYOkCEom93k4T2tg

గతంలో గేట్ వే హౌస్: ఇండియన్ కౌన్సిల్ ఆన్ గ్లోబల్ రిలేషన్స్ లో గాంధీ పీస్ ఫెలోగా పనిచేశారు. ఆమె జర్నలిజం అనేక ఆంగ్ల, హిందీ వార్తాపత్రికలు, మ్యాగజైన్లలో ప్రచురితమైంది. బక్షి జమైకాలోని కింగ్ స్టన్, ఇంద్రప్రస్థ కాలేజ్ (ఢిల్లీ), జార్జ్ వాషింగ్టన్ యూనివర్శిటీ (వాషింగ్టన్ డిసి), రాజస్థాన్ విశ్వవిద్యాలయం (జైపూర్) లలో పాఠశాల విద్యను అభ్యసించాడు.

2000లో రజనీ హోమీ భాభా ఫెలోషిప్ అందుకున్నారు. ఆమె పుస్తకం బజార్స్, కన్వర్జేషన్స్ అండ్ ఫ్రీడమ్ (2009) రెండు వొడాఫోన్ క్రాస్ వర్డ్ బుక్ అవార్డులను గెలుచుకుంది, ఒకటి "నాన్ ఫిక్షన్" విభాగంలో, ఒకటి "పాపులర్ అవార్డు" విభాగంలో.

## పనులు

* *ది లాంగ్ హాల్: ది బాంబే టెక్స్‌టైల్ వర్కర్స్ స్ట్రైక్ ఆఫ్ 1982-83* (1986; గ్రేట్ బాంబే టెక్స్‌టైల్ స్ట్రైక్ )
* *స్వామి వివేకానంద వారసత్వంపై వివాదం* (1993; స్వామి వివేకానంద )
* *బాపు కుటి: జర్నీస్ ఇన్ రీడిస్కవరీ ఆఫ్ గాంధీ* (1998)
* *లెట్స్ మేక్ ఇట్ హాపెన్: ఆల్టర్నేటివ్ ఎకనామిక్స్* (2003)
* *యాన్ ఎకనామిక్స్ ఫర్ వెల్-బీయింగ్* (2003)
* *బజార్లు, సంభాషణలు , స్వేచ్ఛ* (2009)
## ఇవి కూడా చూడండి

* రమోలా దేవి
* సెంట్రల్ యూనివర్శిటీ ఆఫ్ ఆంధ్రప్రదేశ్
* మమత పూజారి
* రేణుక రవీంద్రన్
* రాజలక్ష్మి జయరాం
* వి. వర్షిణి

## మూలాలు

## బాహ్య లింకులు

* ''బజార్లు, సంభాషణలు  , స్వేచ్ఛ'', అధికారిక వెబ్‌సైట్
* ''బజార్లు, సంభాషణలు  , స్వేచ్ఛ'' యొక్క సమీక్ష
* రజనీ బక్షి, గేట్‌వే హౌస్‌లో రచయిత

వర్గం:గాంధేయవాదులు
వర్గం:జీవిస్తున్న ప్రజలు
వర్గం:మహారాష్ట్రకు చెందిన మహిళా రచయితలు
వర్గం:మహిళా పూర్వ విద్యార్థుల కోసం ఇంద్రప్రస్థ కళాశాల
వర్గం:21వ శతాబ్దపు భారతీయ పాత్రికేయులు
శశికళ

**శశికళ సైగల్** (నీ **జవాల్కర్** ; 4 ఆగష్టు 1932 - 4 ఏప్రిల్ 2021),   , ఒక భారతీయ చలనచిత్ర నటి.

## బాల్యం

శశికళ మహారాష్ట్రలోని షోలాపూర్‌లో  హిందూ భావ్‌సార్ షింపి జాతి మరాఠీ మాట్లాడే కుటుంబంలో జన్మించింది.. శశికళకు తోబుట్టువులు ఉన్నారు 5 సంవత్సరాల వయస్సులోనే, ఆమె షోలాపూర్ జిల్లాలోని అనేక పట్టణాలలో నాటకాలు వేసేది. శశికళ చిన్న వయసులో ఉన్నప్పుడు, దురదృష్టం కారణంగా, ఆమె తండ్రి , అప్పులు ఎక్కువగా చేయడం వలన శశికళ ఇంటిని జప్తు చేశారు.  తరువాత శశికళ తండ్రి తన కుటుంబాన్ని బొంబాయికి (ప్రస్తుతం ముంబై ) తీసుకువచ్చాడు, అక్కడ కూడా శశికళ నాటకాలు వేసేది. శశికళ ఆర్థిక కష్టాల కారణంగా చిన్నప్పుడు చదువుకోలేకపోయింది. ఏదైనా చేయడానికి పని వెతుక్కుండేది.

## నట జీవితం

1959లో, శశికళ బిమల్ రాయ్ దర్శకత్వం వహించిన  *సుజాతలో* తొలిసారిగా నటించినది.  మీనా కుమారి, అశోక్ కుమార్  ప్రదీప్ కుమార్ నటించిన తారాచంద్ బర్జాత్య  *ఆర్తి* (1962) సినిమాలో, శశికళ ప్రతినాయక పాత్రను పోషించింది. ఉత్తమ సహాయ నటిగా ఫిల్మ్‌ఫేర్ అవార్డును గెలుచుకుంది.   ఆ తర్వాత  శశికళకు సహాయ పాత్రల కోసం ఆఫర్లు రావడం మొదలయ్యాయి. శశికళ *గుమ్రా* (1963) సినిమాలో నటించింది., ఈ సినిమాకు గాను శశికళ ఉత్తమ సహాయ నటిగా రెండు ఫిల్మ్‌ఫేర్ అవార్డును గెలుచుకుంది, తర్వాత శశికళ *ఆయీ మిలన్ కీ బేలా* (1964),  *హిమాలయ్ కి గాడ్ మే* (1965), *వక్త్* (1965), , *అనుపమ* (1966),  *ఫూల్ ఔర్ పత్తర్* (1966),  *నీల్ కమల్* (1968),  *ఖుబ్సూరత్* (1980). లాంటి సినిమాలలో నటించింది.  శశికళ  *ఛోటే సర్కార్* (1974) సినిమాలో ప్రతినాయక పాత్ర పోషించింది. ఈ సినిమాలో షమ్మీ కపూర్  సాధన నటించారు. శశికళ మంచి స్వభావం కలది. చాలా నిరంబడరంగా ఉండేది. శశికళ తన నటనా జీవితంలో , ఎక్కువగా సోదరి  అత్త పాత్రలను పోషించింది. 1980వ దశకంలో వచ్చిన  ఫిర్ వహీ రాత్, సౌతేన్, సర్గం  సినిమాలతో శశికళ ప్రశంసలు అందుకుంది. శశికళ 100కు పైగా సినిమాలలో సహాయ పాత్రలు పోషించారు. శశికళ అందంగా ఉన్నప్పటికీ ఏ సినిమాలో కూడా కథానాయకగా నటించలేదు.

## చివరి దశలో
శశికళ సోనీ లో ప్రసారమైన *జీనా ఇసి కా నామ్ హై*, జీ టీవీ కోసం *అప్నాపన్‌తో* సహా కొన్ని టెలివిజన్ ధారావాహికలలో నటించింది. . *మదర్ 98*, *పరదేశి బాబు*,  *బాద్ షా* ,  *[[కభీ ఖుషీ కభీ గమ్|కభీ ఖుషీ కభీ ఘమ్]]*, *ముజ్సే షాదీ కరోగి*   *చోరీ చోరీ* . శశికళ నటించిన చివరి సినిమాలు. శశికళ 2021 ఏప్రిల్ 4న మరణించింది.

## మూలాలు
న్యూజీలాండ్ వన్‌డే అంతర్జాతీయ క్రికెటర్ల జాబితా

ఇది **న్యూజిలాండ్ వన్డే అంతర్జాతీయ క్రికెటర్ల జాబితా**. వన్ డే ఇంటర్నేషనల్, అనేది అంతర్జాతీయ క్రికెట్ కౌన్సిల్ (ఐసిసి) ద్వారా వన్‌డే హోదా పొందిన రెండు జట్ల మధ్య జరిగే అంతర్జాతీయ క్రికెట్ మ్యాచ్. వన్‌డేల్లో ఒక్కో జట్టుకు ఓవర్‌ల సంఖ్య పరిమితంగా ఉంటుంది. ఒక్కో జట్టుకు ఒక్కో ఇన్నింగ్స్ మాత్రమే ఉంటుంది. ప్రతి ఆటగాడు తన మొదటి ODI ఆడిన క్రమంలో ఈ జాబితా పేర్చబడింది. 

## కీ

## ఆటగాళ్ళు
2023 నవంబరు 15 నాటి గణాంకాలు.   

## ఇవి కూడా చూడండి

* న్యూజీలాండ్ ట్వంటీ20 అంతర్జాతీయ క్రికెటర్ల జాబితా

## మూలాలు

వర్గం:న్యూజీలాండ్ వన్డే క్రికెట్ క్రీడాకారులు
న్యూజీలాండ్ టెస్ట్ క్రికెటర్ల జాబితా

ఇది **న్యూజిలాండ్ టెస్ట్ క్రికెటర్ల జాబితా** . టెస్ట్ క్రికెట్|టెస్ట్ మ్యాచ్ అనేది రెండు ప్రముఖ క్రికెట్ దేశాల మధ్య జరిగే అంతర్జాతీయ క్రికెట్ మ్యాచ్. ప్రతి ఆటగాడు తన తొలి టెస్టు ఆడిన క్రమంలో జాబితా అమర్చబడింది. 

## ఆటగాళ్ళు
2023 మార్చి 20 నాటి గణాంకాలు.   

## ఇవి కూడా చూడండి

* న్యూజీలాండ్ వన్‌డే అంతర్జాతీయ క్రికెటర్ల జాబితా
* న్యూజిలాండ్ ట్వంటీ20 అంతర్జాతీయ క్రికెటర్ల జాబితా
* న్యూజిలాండ్ జాతీయ క్రికెట్ జట్టు
* న్యూజిలాండ్ టెస్ట్ క్రికెట్ రికార్డుల జాబితా

## మూలాలు

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:క్రికెట్ జాబితాలు
క్రిస్టోఫర్ లుక్సాన్

న్యూజిలాండ్ నూతన ప్రధానిగా నేషనల్ లిస్టు పార్టీ నేత, మాజీ వ్యాపారవేత్త క్రిస్టఫర్ లుక్సాన్ ఎన్నికయ్యారు. ఇటీవల జరిగిన న్యూజిలాండ్ ఎన్నికల్లో నేషనల్ పార్టీ విజయం సాధించింది. 2023 సంవత్సరం అక్టోబర్ 14వ తేదీన చేపట్టిన ఎన్నికల కౌంటింగ్ లో 40% పైగా ఓట్లు నేషనల్ పార్టీ సాధించింది. అధికార లేబర్ పార్టీకి 25 శాతం ఓట్లు మాత్రమే పోలయ్యాయి. దీంతో జెసిండా ఆర్నాల్డ్ నేతృత్వంలో ఆరేళ్ల క్రితం ఏర్పాటైన ప్రభుత్వ హయాం ముగిసింది. యాక్ట్ పార్టీతో కలిసి  క్రిస్టఫర్ లుక్సాన్ నూతన ప్రభుత్వాన్ని ఏర్పాటు చేస్తారు. క్రిస్టఫర్ లుక్సాన్ రాజకీయ ప్రవేశం చేసి నాలుగు సంవత్సరాలు అయ్యింది. ఆయన తొలిసారిగా 2020 సంవత్సరంలో పార్లమెంట్లోకి అడుగుపెట్టారు. 2021 సంవత్సరంలో ప్రతిపక్ష నాయకుడు అయ్యారు. ఇంత తక్కువ కాలంలోనే ఆయన ప్రధాని పీఠాన్ని అధిరోహించడం విశేషం. అంతకు ముందు ఆయన న్యూజిలాండ్ ప్రభుత్వ ఆధ్వర్యంలోని విమాన సంస్థ ఎయిర్ న్యూజిలాండ్ సీఈవో గా ఏడు సంవత్సరాలు పాటు బాధ్యతలు నిర్వహించారు. న్యూజిలాండ్ పార్లమెంటులో 121 సీట్లు ఉండగా... నేషనల్ పార్టీ 50, వారి భాగస్వామ్య పక్షం ఏసీటీ పార్టీ 11 స్థానాల్లో గెలుపొందాయి. ఈ ఎన్నికల్లో అధికార లేబర్ పార్టీకి 34 స్థానాలు మాత్రమే లభించాయి. క్రిస్టోఫర్ లుక్సోన్ ప్రాతినిధ్యం వహిస్తున్న నేషనల్ పార్టీ కూటమి ప్రభుత్వాన్ని ఏర్పాటు చేయనుంది.

ములాలు :

వర్గం:న్యూజిలాండ్ ప్రధాని
వర్గం:న్యూజిలాండ్ ప్రధానులు
బెంజమిన్ థామస్

**బెంజమిన్ థామస్** (జననం 1989, జూన్ 20) భారతీయ క్రికెట్ ఆటగాడు.

## జననం
కోరిపల్లి శ్రీకాంత్ 1989, జూన్ 20న తెలంగాణ రాష్ట్ర రాజధాని హైదరాబాద్ లో జన్మించాడు.
## క్రికెట్ రంగం
2010 - 2013 మధ్యకాలంలో హైదరాబాద్ క్రికెట్ జట్టు తరపున ఏడు లిస్ట్ ఎ మ్యాచ్‌లు ఆడాడు. 7 మ్యాచ్ లలో 120 పరుగులు చేశాడు. అత్యధిక వ్యక్తిగత పరుగులు 45.

2016,  అక్టోబరు 27న 2016–17 రంజీ ట్రోఫీలో హైదరాబాద్ తరపున ఫస్ట్-క్లాస్ క్రికెట్ లోకి అరంగేట్రం చేశాడు. 3 మ్యాచ్ లలో 61 పరుగులు చేశాడు. అత్యధిక వ్యక్తిగత పరుగులు 20.

2010, అక్టోబరు 19న ఇంటర్ స్టేట్ ట్వంటీ-20 టోర్నమెంట్‌లో హైదరాబాద్ తరపున తన తొలి ట్వంటీ20 ఆడాడు. 4 మ్యాచ్ లలో 44 పరుగులు చేశాడు. అత్యధిక వ్యక్తిగత పరుగులు 17.

## మూలాలు

## బాహ్య లింకులు
* 

వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1989 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:తెలంగాణ క్రికెట్ క్రీడాకారులు